tripathysagar/odia_wiki huggingface dataset:
ନିଖିଳେଶ ମିଶ୍ର ଜଣେ ଭାରତୀୟ ଓଡ଼ିଆ-ଭାଷୀ ସାହିତ୍ୟିକ ଓ ଚଳଚ୍ଚିତ୍ର ନିର୍ଦ୍ଦେଶକ । ସେ ତାଙ୍କର କବିତା, ଗପ, ପ୍ରବନ୍ଧ, ଉପନ୍ୟାସ, ସମାଲୋଚନା ଓ ଚିତ୍ରନାଟ୍ୟ ଲିଖନ ତଥା ଚଳଚ୍ଚିତ୍ରରେ ନିର୍ଦ୍ଦେଶନା ପାଇଁ ଜଣାଶୁଣା । ସେ ସତ୍ୟଜିତ ରାୟ ଫିଲ୍ମ ଓ ଟେଲିଭିଜନ ଇନଷ୍ଟିଟ୍ୟୁଟରେ ନିର୍ଦ୍ଦେଶନା ଓ ଚିତ୍ରନାଟ୍ୟ ବିଭାଗରେ ଅଧ୍ୟୟନରତ । ତାଙ୍କ ରଚିତ ଉଲ୍ଲେଖନୀୟ ରଚନା ମଧ୍ୟରେ କବିତା ସଂକଳନ କେହି ଜଣେ କେଜାଣି କେଉଁଠି  (୨୦୧୮) ଓ କବିଟିଏ ମରିଗଲା ପରେ  (୨୦୨୧) ଅନ୍ୟତମ  । କବିତା ନିମନ୍ତେ ସେତପସ୍ୟା ସମ୍ଭାବନା ପୁରସ୍କାର ଓ ତାଙ୍କର ୨୦୨୩ରେ ପ୍ରକାଶିତ ପ୍ରଥମ ପ୍ରବନ୍ଧ ସଂକଳନ ବାଧିଲା ଜାଣି କ୍ଷମା ନିମନ୍ତେ ସେ ପେନ୍‌ ଇନ୍‌ ବୁକ୍‌ ଯୁବ ଲେଖକ ପୁରସ୍କାର ୨୦୨୨ ପାଇଥିଲେ । ସେ ପୂର୍ବରୁ ଓଡ଼ିଶା ଫିଲ୍ମ ଡେଭେଲପମେଣ୍ଟ କର୍ପୋରେସନ ବୃତ୍ତି ମଧ୍ୟ ପାଇଥିଲେ । ସଂକ୍ଷିପ୍ତ ଜୀବନୀ ଓ ଶିକ୍ଷା ନିଖିଳେଶ, ଜଗତସିଂହପୁର ଜିଲ୍ଲାର ମହିରା ଗ୍ରାମର ବାସିନ୍ଦା । ସେ ଜଗତସିଂହପୁର ସରସ୍ୱତୀ ଶିଶୁମନ୍ଦିରରୁ ଦଶମ ଶ୍ରେଣୀ ପାସ କରିଥିଲେ । ସ୍ୱାମୀ ବିବେକାନନ୍ଦ ମେମୋରିଆଲ ସ୍ୱଂୟଶାସିତ ମହାବିଦ୍ୟାଳୟରୁ ସେ +୨ ବିଜ୍ଞାନ ଶିକ୍ଷା ସମାପ୍ତ କରିଥିଲେ । ଏହି ପରୀକ୍ଷାରେ ସମଗ୍ର ଓଡ଼ିଶାରେ ଦ୍ୱିତୀୟ ସ୍ଥାନ ଅଧିକାର କରିଥିଲେ । ପରେ ସେ ଏନ ଆଇଟି ରାଉରକେଲାରେ ଇଞ୍ଜିନିୟରିଂ ଶିକ୍ଷା ଗ୍ରହଣ କରିବା ପାଇଁ ନାମ ଲେଖାଇଥିଲେ କିନ୍ତୁ ପ୍ରଥମ ବର୍ଷରେ ହିଁ, ସେ ଇଞ୍ଜିନିୟରିଂ ଶିକ୍ଷା ଛାଡ଼ିଦେଇଥିଲେ । ପରେ ସେ ରେଭେନ୍ସା ବିଶ୍ୱବିଦ୍ୟାଳୟରୁ ଇଂରାଜୀରେ ସ୍ନାତକ, ଜବାହରଲାଲ ନେହେରୁ ବିଶ୍ୱବିଦ୍ୟାଳୟରୁ ଇଂରାଜୀରେ ସ୍ନାତକୋତ୍ତର ଶିକ୍ଷା ସମାପ୍ତ କରିଥିଲେ । +୨ ପଢ଼ିବା ସମୟରେ ସେ କମ୍ୟୁନିଟି ରେଡ଼ିଓରେ ଉପସ୍ଥାପକ ଭାବରେ ଓ ରେଭେନ୍ସା ବିଶ୍ୱବିଦ୍ୟାଳୟରେ ପଢ଼ିବା ସମୟରେ ଆକାଶବାଣୀ କଟକର ଯୁବବାଣୀ କାର୍ଯ୍ୟକ୍ରମରେ ଉପସ୍ଥାପକ ଭାବେ କାର୍ଯ୍ୟ କରିଥିଲେ । ବର୍ତ୍ତମାନ ସେ କଲିକତାସ୍ଥିତ ସତ୍ୟଜିତ ରାୟ ଫିଲ୍ମ ଏବଂ ଟେଲିଭିଜନ ଅନୁଷ୍ଠାନରେ ନିର୍ଦ୍ଦେଶନା ଓ ପଟ୍ଟକଥା ଲିଖନ ଉପରେ ଅଧ୍ୟୟନ କରୁଛନ୍ତି ।
ରାଣୀ ମୁଖାର୍ଜୀ  (ଜନ୍ମ: ୨୧ ମାର୍ଚ୍ଚ ୧୯୭୮); ଜଣେ ଭାରତୀୟ ଅଭିନେତ୍ରୀ  । ସେ ଅନେକ ପୁରସ୍କାର ଉତ୍ସବରେ ମନୋନୀତ ହୋଇଛନ୍ତି ଏବଂ ବିଜୟୀ ହୋଇଛନ୍ତି । ଏହି ମନୋନୟମ ଏବଂ ବିଜୟ ମଧ୍ୟରେ ସେ ସାତ‌ଥର ଫିଲ୍ମ‌ଫେୟାର ପାଇଁ ମନୋନୀତ ହୋଇଛନ୍ତି । ତାଙ୍କର ଅଭିନୟର ଢଙ୍ଗ ପାରମ୍ପାରିକ ହିନ୍ଦୀ କଥାଚିତ୍ରର ମହିଳାମାନଙ୍କ ପରି । ରାଣୀ ଦଶମ ଶ୍ରେଣୀରେ ପଢ଼ିଲାବେଳେ ଓଡ଼ିଶୀ ନୃତ୍ୟ ଶିଖିଥିଲେ । ଯଦିଓ ରାଣୀଙ୍କର ପରିବାର ହିନ୍ଦୀ ଚଳଚ୍ଚିତ୍ର ଜଗତ ସ‌ହିତ ଜଡ଼ିତ, କିନ୍ତୁ ସେ ଆରମ୍ଭରୁ ଚଳଚ୍ଚିତ୍ର ଜଗତରେ ତାଙ୍କର ପେଶା ଆରମ୍ଭ କରିବାକୁ ମନ ବଳାଇନଥିଲେ । ମାତ୍ର ପରେ ୧୯୯୬ ମସିହାରେ ସେ ଯେତେବେଳେ କିଶୋରୀ ଥିଲେ, ସେତେବେଳେ ତାଙ୍କର ବାପାଙ୍କର ଗୋଟିର ବଙ୍ଗାଳୀ ଚଳଚ୍ଚିତ୍ର ବିୟେର୍ ଫୁଲ୍‌ରେ ଏକ ଚରିତ୍ର ଅଭିନେତ୍ରୀ ଭାବରେ ଅଭିନୟ କରିଥିଲେ । ଏବଂ ପରେ ୧୯୯୭ ମସିହାରେ ରାଜା କି ଆୟେଗି ବରାତ୍‌ରେ ସେ ମୁଖ୍ଯ ନାୟିକା ଭାବରେ ଅଭିନୟ କରିବାକୁ ରାଜି ହୋଇଥିଲେ । ଏହି ଚଳଚ୍ଚିତ୍ର ପାଇଁ ତାଙ୍କ ମାଆ ତାଙ୍କୁ ବାଧ୍ୟ କରାଇଥିଲେ । ରାଣୀ ଅଭିନୟ ଆରମ୍ଭ କରିବା ଆଗରୁ ପ୍ରଥମେ ପ୍ରଶିକ୍ଷଣ ନେଇଥିଲେ । ଏହାପରେ ସେ ଚଳଚ୍ଚିତ୍ର ଜଗତରେ ଜଣେ ପେଶାଦାର ଅଭିନେତ୍ରୀ ଭାବରେ କାର୍ଯ୍ୟ କରିବା ଆରମ୍ଭ କରିଥିଲେ । ୧୯୯୮ର ହିନ୍ଦୀ କଥାଚିତ୍ର କୁଛ୍ କୁଛ୍ ହୋତା ହୈରେ ସେ ସ‌ହ-ନାୟିକା ଭାବରେ ଅଭିନୟ କରିଥିଲେ ଏବଂ ଏହି କଥାଚିତ୍ରଟିରେ ତାଙ୍କୁ ଅନେକ ସଫଳତା ମିଳିଥିଲା । ଆରମ୍ଭରୁ ଭଲ ସଫଳତା ମିଳିଥିଲେ ମଧ୍ୟ ପରବର୍ତ୍ତୀ ତିନିବର୍ଷ ରାଣୀଙ୍କର ଚଳଚ୍ଚିତ୍ରଗୁଡ଼ିକ ସେତେଟା ସଫଳତା ପାଇପାରିନଥିଲା । ୨୦୦୨ରେ ୟଶ୍‌ରାଜ୍ ଫିଲ୍ମସ୍‌ର ଚଳଚ୍ଚିତ୍ର ସାଥିୟାରେ ରାଣୀକୁ ବ‌ହୁତ ଭଲ ସଫଳାତା ମିଳିଥିଲା । ୨୦୦୪ ମସିହା ସୁଦ୍ଧା ରାଣୀ ଜଣେ ସଫଳ ହିନ୍ଦୀ କଥାଚିତ୍ର ଅଭିନେତ୍ରୀ ଭାବରେ ହିନ୍ଦୀ କଥାଚିତ୍ର ଜଗତରେ ତାଙ୍କର ସ୍ଥାନ ପକ୍କା କରିସାରିଥିଲେ । ସେତେବେଳକୁ ସେ ହମ୍ ତୁମ୍, ଯୁବା, ବୀର୍‌-ଜାରା ଆଦି ସଫଳ ଚଳଚ୍ଚିତ୍ରରେ ଅଭିନୟ କରିସାରିଥିଲେ । ୨୦୦୫ର ରାଣୀଙ୍କର ଚଳଚ୍ଚିତ୍ର ବ୍ଲାକ୍ ଏବଂ ୨୦୦୬ରେ କଭି ଅଲ୍‌ବିଦା ନା କେହେନା ବ‌ହୁତ ସଫଳତା ପାଇଥିଲା । ବ୍ଲାକ୍‌ରେ ସେ ଜଣେ ଅନ୍ଧ, ମୁକ ଏବଂ ବଧିର ନାରୀ ଭୂମିକାରେ ଅଭିନୟ କରିଥିଲେ । ଏହାପରେ ସେ ୟଶ୍‌ରାଜ ଫିଲ୍ମସ୍‌ର ଅନେକ ଚଳଚ୍ଚିତ୍ରରେ କାର୍ଯ୍ୟ କରିଥିଲେ, ମାତ୍ର ସେତେଟା ସଫଳ ହୋଇପାରିଥିଲେ । ଏମିତିକି ସେ ଗୋଟିଏ ପ୍ରଡକ୍ସନ ଏବଂ ସମାନ ଧରଣର ଅଭିନେତାଙ୍କ ସ‌ହ କାମ କରି ସମାଲୋଚିତ ହୋଇଥିଲେ । ଚାରିବର୍ଷ ପରେ ୨୦୧୧ରେ ରାଣୀଙ୍କ ଅଭିନୀତ ଚଳଚ୍ଚିତ୍ର ନୋ ୱାନ୍‌ କିଲ୍‌ଡ୍ ଜେସିକା ସଫଳ ହେବା ସ‌ହ ଭଲ ବ୍ୟବସାୟ କରିଥିଲା । ପରେ ୨୦୧୪ରେ ସେ ଅମୀର ଖାନ୍‌ଙ୍କ ଚଳଚ୍ଚିତ୍ର ତଲାସ୍‌ରେ ଅଭିନୟ କରିଥିଲେ । ଏହାପରେ ୨୦୧୪ରେ ମର୍ଦ୍ଦାନୀ ଏବଂ ୨୦୧୮ରେ ହିଚ୍‌କି ଚଳଚ୍ଚିତ୍ରରେ ଅଭିନୟ କରିଥିଲେ । ଚଳଚ୍ଚିତ୍ରରେ ଅଭିନୟ ବ୍ୟତୀତ ରାଣୀ ଅନେକ ସାମାଜିକ କାର୍ଯ୍ୟରେ ଲିପ୍ତ ଅଛନ୍ତି । ସେ ମ‌ହିଳା ଏବଂ ଶିଶୁ ବିକାଶ କଲ୍ୟାଣ ପାଇଁ କାର୍ଯ୍ୟ କରୁଥିଲେ । ଏହାସ‌ହ ସେ ଅନେକ ମଞ୍ଚ ତ‌ଥା ବାହାର କାର୍ଯ୍ୟକ୍ରମରେ ଅଂଶଗ୍ରହଣ କରିଛନ୍ତି । ୨୦୦୯ରେ ସେ ଡ୍ୟାନ୍ସ ପ୍ରିମିୟର୍ ଲିଗ୍ ନାମକ ଏକ ଦୂରଦର୍ଶନ କାର୍ଯ୍ୟକ୍ରମରେ ବିଚାରିକା ଭାବରେ ମଧ୍ୟ କାର୍ଯ୍ୟ କରିଥିଲେ । ରାଣୀ ୨୦୧୪ରେ ଚଳଚ୍ଚିତ୍ର ନିର୍ମାତା ତ‌ଥା ନିର୍ଦ୍ଦେଶକ ଆଦିତ୍ୟ ଚୋପ୍ରାଙ୍କୁ ବିବାହ କରିଥିଲେ । ଆଦିତ୍ୟ ଏବଂ ରାଣୀଙ୍କର ଗୋଟିଏ ଝିଅ ଅଛି ।
ରୋଜୀ ଆଫସାରୀ  (୨୩ ଅପ୍ରେଲ ୧୯୪୬ - ୯ ମାର୍ଚ୍ଚ ୨୦୦୭), ରୋଜୀ ସାମାଡ଼ ନାମରେ ମଧ୍ୟ ପରିଚିତ, ଜଣେ ବାଂଲାଦେଶୀ କଥାଚିତ୍ର ଅଭିନେତ୍ରୀ ଥିଲେ  । ସେ ମୁଖ୍ୟତଃ ବାଂଲାଦେଶର ବଙ୍ଗାଳୀ କଥାଚିତ୍ର ଜଗତରେ ଅଭିନୟ କାମ କରୁଥିଲେ । ୧୯୬୪ ମସିହାରୁ ସେ ବଙ୍ଗଳାଦେଶ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ ଏବଂ ୧୯୭୫ ମସିହାରେ ଲାଥିଆଲ୍ ଚଳଚ୍ଚିତ୍ରରେ ତାଙ୍କର ଅଭିନୟ ପାଇଁ ତାଙ୍କୁ ବାଂଲାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ସହାୟକ ଅଭିନେତ୍ରୀ ପୁରସ୍କାର ପ୍ରଦାନ କରାଯାଇଥିଲା । ସେ ବଙ୍ଗଳାଦେଶୀ କଥାଚିତ୍ର ସହିତ ଉର୍ଦ୍ଦୁ କଥାଚିତ୍ରରେ ମଧ୍ୟ ଅଭିନୟ କରୁଥିଲେ । ବାକ୍ସା ପୁରସ୍କାର, ଜାହିର ରାୟହାନ ପଦକ, ନିଗର ପୁରସ୍କାର ଆସି ପୁରସ୍କାରରେ ସେ ମଧ୍ୟ ସମ୍ମାନିତ ହୋଇଛନ୍ତି । ପ୍ରାରମ୍ଭିକ ଜୀବନ ରୋଜୀ ଆଫସାରୀ ୧୯୪୬ ମସିହାର ଅପ୍ରେଲ ମାସ ୨୩ ତାରିଖରେ ବଙ୍ଗଳାଦେଶର ଲକ୍ଷ୍ମୀପୁର ଜିଲ୍ଲାରେ ଜନ୍ମଗ୍ରହଣ କରିଥିଲେ । ପିଲାବେଳେ ତାଙ୍କ ନାମ ଥିଲା ଶାମିମା ଅକ୍ତାର ରୋଜୀ ଏବଂ ପରେ ବିବାହା ପରେ ଶିମିମା ରୋଜି ଆଫସାରୀ ହୋଇଥିଲା । ଅଭିନୟ ଜୀବନ ରୋଜୀ ଆଫସାରୀ ୧୯୬୪ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତ ଧଲିଉଡ୍‌ରେ କାମ କାରିବା ଆରମ୍ଭ କରିଥଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଇଟୋ ଜିବନ୍ , ଯାହାର ନିର୍ଦ୍ଦେଶନା ଦେଇଥିଲେ ଜିଲୁର୍ ରହିମିନ୍ । ସେହି ବର୍ଷ ପାକିସ୍ତାନର ପ୍ରଥମ ରଙ୍ଗୀନ ଚଳଚ୍ଚିତ୍ର ସଙ୍ଗମ୍ ମୁକ୍ତିଲାଭ କରିଥିଲା, ଯେଉଁଥିରେ ସେ ମୁଖ୍ୟ ନାୟିକା ଭାବରେ ଅଭିନୟ କରିଥିଲେ ଏବଂ ଜାହିର ରିହାନ୍ ଏହାର ନିର୍ଦ୍ଦେଶନା ଦେଇଥିଲେ । ରୋଜୀ ଆଫସାରୀ ତାଙ୍କ ଅଭିନୟ ସମୟରେ ୨୦୦ରୁ ଅଧିକ ବଙ୍ଗାଳୀ ଚଳଚ୍ଚିତ୍ରରେ ଅଭିନୟ କରିଥିଲେ ଏବଂ ସର୍ବଦା ଏକ ସକରାତ୍ମକ ଓ ଦୁଃଖଭରା ଭୂମିକାରେ ଅଭିନୟ କରୁଥିଲେ । ବଙ୍ଗଳା ଚଳଚ୍ଚିତ୍ରରେ କାର୍ଯ୍ୟ କରିବା ସହିତ ସେ ୨୫ଟି ଉର୍ଦ୍ଦୁ ଚଳଚ୍ଚିତ୍ରରେ ମଧ୍ୟ ଅଭିନୟ କରିଥିଲେ । ସେ ଜିଆ ସାଙ୍ଗସ୍କୃତ ପରିଷଦର ସଭାପତି ଥିଲେ । ତାଙ୍କ ଅଭିନୟ ଶ୍ରେଷ୍ଠ ଚଳଚ୍ଚିତ୍ର ଗୁଡ଼ିକ ହେଲା ଜୀବନ ଥେକେ ନେୟା  (୧୯୭୦), ତିତାସ ଏକଟି ନଦୀର ନାମ  (୧୯୭୩), ସୂର୍ଯ୍ୟ ସଂଗ୍ରାମ  (୧୯୭୪), ସୂର୍ଯ୍ୟ ଗ୍ରହଣ  (୧୯୭୬), ଅଶିକ୍ଷିତ  (୧୯୭୮), ଗୋଲାପୀ ଏଖନ ଟ୍ରେନେ  (୧୯୭୮) ଓ ଏଇ ଘର ଏଇ ସଂସାର  ୧୯୯୬  । ୨୦୦୫ ମସିହାରେ ତାଙ୍କର ଶେଷ ଚଳଚ୍ଚିତ୍ର ମୁକ୍ତିଲାଭ କରିଥିଲା । ବ୍ୟକ୍ତିଗତ ଜୀବନ ତାଙ୍କର ଜନ୍ମନାମ ଥିଲା ଶମିମା ଅକ୍ତାର ରୋଜୀ । ସେ ପ୍ରଥମେ ଚଳଚ୍ଚିତ୍ର ନିର୍ମାତା ଅବଦୁସ ସାମାଡ଼ଙ୍କୁ ବିବାହ କରିଥିଲେ । ତା ପରେ ୧୯୮୧ ମସିହାରେ ସେ ଚଳଚ୍ଚିତ୍ର ନିର୍ମାତା ମଲେକ ଆଫସାରୀଙ୍କୁ ବିବାହ କରିଥିଲେ ଏବଂ ତାଙ୍କ ସାଙ୍ଗିଆକୁ ରୋଜି ଆଫସାରୀରେ ପରିବର୍ତ୍ତନ କରିଥିଲେ । ପୁରସ୍କାର ୧୯୭୫ - ବାଂଲାଦେଶ ଜାତୀୟ ଚଳଚ୍ଚିତ୍ର ପୁରସ୍କାର - ଶ୍ରେଷ୍ଠ ସହାୟକ ଅଭିନେତ୍ରୀ ବାକ୍ସା ପୁରସ୍କାର ଜାହିର ରାୟହାନ ପାଦକ ନିଗର ପୁରସ୍କାର ମୃତ୍ୟୁ ରୋଜୀ ୨୦୦୭ ମସିହାର ମାର୍ଚ୍ଚ ମାସ ୯ ତାରିଖରେ ମୃତ୍ୟୁବରଣ କରିଥିଲେ । ସେ ବୃକ୍‌କ ଜନିତ ସମସ୍ୟା ଯୋଗୁଁ ଢାକାସ୍ଥିତ ବାର୍ଡମ ହସ୍ପିଟାଲରେ ଚିକିତ୍ସିତ ହେଉଥିବାବେଳେ ବୃକ୍‌କ ବିଫଳତାରେ ମୃତ୍ୟୁବରଣ କରିଥିଲେ । ୨୩ ଅପ୍ରେଲ ୨୦୧୯ରେ ଏକ ଗୁଗୁଲ୍ ଡୁଡଲ୍ ଆଫସାରୀଙ୍କ ୭୩ ତମ ଜନ୍ମ ବାର୍ଷିକୀକୁ ସ୍ମରଣ କରିଥିଲା । ଆଧାର ବାହାର ଆଧାର ଇଣ୍ଟରନେଟ ମୁଭି ଡାଟାବେସରେ ରୋଜୀ ଆଫସାରୀ ବଙ୍ଗଳା ଚଳଚ୍ଚିତ୍ର ଡାଟାବେସରେ ରୋଜି ଆଫସାରୀ
ପିପିଲି ପୁରୀ ଜିଲ୍ଲାରେ ଅବସ୍ଥିତ । ଏହା ଚାନ୍ଦୁଆ ହସ୍ତଶିଳ୍ପ ପାଇଁ ବିଶ୍ୱ ବିଖ୍ୟାତ। ଭୁଗୋଳ ପିପିଲିର ଅବସ୍ଥାନ 20.12  85.83    / 20.12; 85.83. ଏହା ପୁରୀଠାରୁ ୪୦ କି.ମି ଦୁରରେ ଅବସ୍ଥିତ । ଗମନାଗମନ ନିକଟସ୍ଥ ବସ୍ ଷ୍ଟାଣ୍ଡ୍ ପିପିଲି ନିମାପଡା ଛକ ବସ୍ଷ୍ଟାଣ୍ଡ୍ ଓ ହାଟ ଛକ ବସ୍ ଷ୍ଟାଣ୍ଡ୍ । ନିକଟସ୍ଥ ରେଳ ଷ୍ଟେସନ୍ ଡେଲାଙ୍ଗ ରେଳ ଷ୍ଟେସନ୍ ଓ ମୋଟରି ରେଳ ଷ୍ଟେସନ୍ । ଇତିହାସ ଚାନ୍ଦୁଆ ହସ୍ତଶିଳ୍ପ ହିଁ ଏଠାକାର ଅଧିବାସୀମାନଙ୍କ ରୋଜଗାରର ମୁଳ ସାଧନ।
ନିପା ଭାଇରସ ସଂକ୍ରମଣ   ନିପା ଭାଇରସ ଯୋଗୁ ହେଉଥିବା ଏକ ଭାଇରାଲ ସଂକ୍ରମଣ । ଏହାର ଲକ୍ଷଣ କୌଣସି ଲକ୍ଷଣ ନ ଥିବାଠାରୁ ଜ୍ୱର, କାଶ, ମୁଣ୍ଡ ବିନ୍ଧା, ଅଣନିଶ୍ୱାସୀ ହେବା, ଓ ଦ୍ୱନ୍ଦ ହୋଇପାରେ । ଏହା ବେଶୀ ହେଲେ ଦିନେ ବା ଦୁଇ ଦିନରେ କୋମାରେ ପରିବର୍ତ୍ତିତ ମଧ୍ୟ ହୋଇପାରେ । ରୋଗରୁ ମୁକୁଳିବା ସମୟରେ ମସ୍ତିଷ୍କ ପ୍ରଦାହ ଓ ଅପସ୍ମାର ଗ୍ରହଣ ଭଳି ଜଟିଳତା ପରିଲକ୍ଷିତ ହୋଇପାରେ । ନିପା ଭାଇରସ ହେପାନିପାଭାଇରସ ପ୍ରଜାତିର ଏକ ପ୍ରକାରର ଆର.ଏନ.ଏ. ଭାଇରସ । ଏହା ମଣିଷଠାରୁ ମଣିଷକୁ ଓ ଅନ୍ୟ ଜନ୍ତୁମାନଙ୍କଠାରୁ ମଣିଷକୁ ବ୍ୟାପିପାରେ । ଏହା ଏକ ସଂକ୍ରମିତ ଉତ୍ସ ସ‌ହ ସମ୍ପର୍ଶରେ ଆସିଲେ ବ୍ୟାପିଥାଏ । ଏହି ଭାଇରସ ସାଧାରଣତଃ ବିଭିନ୍ନ ଫଳ ବାଦୁଡ଼ିଦ୍ୱାରା ବ୍ୟାପିଥାଏ । ଲକ୍ଷଣ ଦେଖି ଓ ପରୀକ୍ଷାଗାରରେ ପରୀକ୍ଷାକରି ରୋଗ ନିରୂପଣ କରାଯାଏ । ରୋଗୀର ସାହାଯ୍ୟକାରୀ ଯତ୍ନ   ନିଆଯାଏ । ସନ ୨୦୧୮ ସୁଦ୍ଧା ଏହି ଭୂତାଣୁ ନିମନ୍ତେ ନିର୍ଦ୍ଦିଷ୍ଟ ଚିକିତ୍ସା ନାହିଁ ବା କୌଣସି ଟିକା ଉଦ୍ଭାବନ ହୋଇନାହିଁ । ପ୍ରତିଷେଧ ନିମନ୍ତେ ବାଦୁଡ଼ି ତ‌ଥା ରୋଗା ଘୁଷୁରୀଠାରୁ ଦୂରରେ ରହିବା, ରୋଗୀ ସଂସ୍ପର୍ଶରୁ ଦୂରରେ ରହିବା ଓ କଞ୍ଚା ଖଜୁରୀ ରସ   ନପିଇବାକୁ ପରାମର୍ଶ ଦିଆଯାଏ । ସନ ୨୦୧୩ରେ ୫୮୨ ଜଣ ଏହି ରୋଗାକ୍ରାନ୍ତ ହୋଇଥିଲେ ଓ ପ୍ରାୟ ୫୦ରୁ ୭୫% ମୃତ୍ୟୁ ବରଣ କରିଥିଲେ । ସନ ୨୦୧୮ରେ ଭାରତର କେରଳ ପ୍ରଦେଶରେ ୧୪ ଜଣଙ୍କର ମୃତ୍ୟୁ ହୋଇଥିଲା ।
ଗୁରୁବାରୀ ମିର୍ଦ୍ଧା ଜଣେ ସମ୍ବଲପୁରୀ ନୃତ୍ୟାଙ୍ଗନା ଏବଂ ନୃତ୍ୟଗୁରୁ । ସେ ଡାଲଖାଇ, ରସରକେଲୀ, ମାଏଲାଜଡ, ଜାଇଫୁଲ, ସଜନୀ ଗୀତ, ହୁମୋ ବଉଲୀ, ଦୁଲା ବିହା ଆଦି ନୃତ୍ୟ ପରିବେଷଣ ଓ ଶିକ୍ଷାଦାନ କରୁଥିଲେ । ସମ୍ବଲପୁରରୁ ଦୀର୍ଘ ୮୫ କିମି ଦୂର ବରଗଡ଼ ଜିଲ୍ଲାର ବିଜେପୁର ଥାନା ଅନ୍ତର୍ଗତ ଏମ ଗଣ୍ଡପାଲି ଗାଁରେ ଗୁରୁବାରୀ ବାସ କରୁଥିଲେ । ଗୁରୁବାରୀ ସେ ସମୟର ପ୍ରଥମ ଝିଅ ଥିଲେ ଯିଏ ସାଂସ୍କୃତିକ କାର୍ଯ୍ୟକ୍ରମରେ ଯୋଗଦେବା ପାଇଁ ଗାଁ ବାହାରକୁ ପାଦ କାଢ଼ିଥିଲେ । ଆଦିବାସୀ ଚଳଣିର ଶିକୁଳି ଫିଟାଇ ଷୋହଳ ବର୍ଷ ବୟସରେ ଗୁରୁବାରୀ ପ୍ରତିଭା ଦେଖେଇବା ପାଇଁ ପଦାକୁ ବାହାରିଥିଲେ । ୧୯୬୮ ମସିହାରେ ଦିଲ୍ଲୀଠାରେ ସାଧାରଣତନ୍ତ୍ର ଦିବସ କାର୍ଯ୍ୟକ୍ରମରେ ସମ୍ବଲପୁରୀ ନୃତ୍ୟ ପରିବେଷଣ କରିବା ଅବସରରେ ସେ ଇନ୍ଦିରା ଗାନ୍ଧୀଙ୍କୁ ଆକର୍ଷିତ କରିପାରିଥିଲେ ଓ ଇନ୍ଦିରା ନିଜେ ଆସି ତାଙ୍କ ସହ ଡାଲଖାଇ ଗୀତରେ ନାଚିଥିଲେ । ନିଜର ଏହି ସ୍ମୃତିକୁ ମନେପକାଇ ଶ୍ରୀମତୀ ମିର୍ଦ୍ଧା ଏକଦା କୁହନ୍ତି,  "ମୋର ସେଇ ସମୟ ଏବେ ବି ମନେ ଅଛି ଯେଉଁଦିନ ମୋ ନୃତ୍ୟବୃତ୍ତିରେ ମୋଡ଼ ଆସିଥିଲା । ମୁଁ ଆଶ୍ଚର୍ଯ୍ୟ ହୋଇଯାଇଥିଲି । ସେ ବସିବା ସ୍ଥାନରୁ ଉଠିଆସି ମୋ ସହ ବେସ କିଛି ସମୟ ନାଚିଥିଲେ । ସେଇଟା ଦିଲ୍ଲୀକୁ ମୋର ପ୍ରଥମ ଗସ୍ତ ଥିଲା ତେଣୁ ମୁଁ ବିଚଳିତ ହୋଇ ପଡ଼ିଥିଲି କିନ୍ତୁ ପରେ ସମ୍ଭାଳି ନେଲି । ମୋ ହାତ ଧରି ସେ ମୋ ସହ ନାଚିଲେ । ତାଙ୍କ ସହ ଫଟୋ ମଧ୍ୟ ଉଠେଇଥିଲି । ମୋ ପାଇଁ ତାହା ଗୋଟିଏ ଗର୍ବର ଦିନ ଥିଲା । ମୋ ଚାରିପଟେ ଲୋକେ ତାଳିମାରି ଅଭିନନ୍ଦନ କରିଥିଲେ । ସରକାର ସିନା ମୋତେ ଭୁଲି ଯାଇଛନ୍ତି, ମୋ ପାଖପଡ଼ିଶା ମୋତେ ନେଇ ଏବେ ମଧ୍ୟ ଗର୍ବ କରନ୍ତି । ବୟସ ବଢ଼ିଯିବା ପରେ ନାଚଗୀତରୁ ବିରତି ନେଇଛି । କଳାପ୍ରେମୀ ଏବେ ବି ମୋତେ ଶ୍ରଦ୍ଧା କରନ୍ତି । କେବଳ ସମ୍ମାନ ଛଡ଼ା ମୋ ପାଖେ ଆଉ କିଛି ନାହିଁ । ଏବେ ମୁଁ ଜଣେ ସଂଘର୍ଷ କରୁଥିବା ଅସହାୟ ମହିଳା ।" ୧୯୭୦ ମସିହାରେ ରକ୍ଷଣଶୀଳ ଧାର୍ମିକ ଚିନ୍ତାଧାରାର ଯୁଗ ମଧ୍ୟରେ, ଗୁରୁବାରୀ ନିଜ କ୍ୟାରିୟର ଗଢ଼ି ନିଜକୁ ପ୍ରତିଷ୍ଠିତ କରିଥିବାରୁ ଭାରତ ପର୍ଯ୍ୟଟନ ବିଭାଗ ନିଜ କ୍ୟାଲେଣ୍ଡର (୧୯୭୦)ରେ ଗୁରୁବାରୀଙ୍କ ଫଟୋ ସ୍ଥାନିତ କରିଥିଲେ  । ୪ ଦଶନ୍ଧି ଧରି ନୃତ୍ୟ ସାଧନା ମଧ୍ୟରେ ଦୂରଦର୍ଶନରେ ତାଙ୍କର ଅନେକ କାର୍ଯ୍ୟକ୍ରମ ପରିବେଷିତ ହୋଇଛି । ଗୁରୁବାରୀଙ୍କ ଶେଷ ଜୀବନ ବଡ଼ କଷ୍ଟରେ ବିତିଥିଲା । ଅର୍ଦ୍ଧ ନିର୍ମିତ ଇନ୍ଦିରା ଆବାସ ଘରେ ନିଜ ସ୍ୱାମୀ ଓ ପିଲା ଛୁଆଙ୍କ ସହ ରହୁଥିଲେ ଗୁରୁବାରୀ । ସ୍ୱାମୀ ହର୍ଷ ମିର୍ଦ୍ଧାଙ୍କ ଗୋଡ଼ ଭାଙ୍ଗିଯିବା ପରେ ଗ୍ରାମବାସୀଙ୍କ ସାହାଯ୍ୟ ଏକ ମାତ୍ର ଭରସା ଥିଲା । ୨୦୧୬ ମସିହା ଅକ୍ଟୋବର ୨୦ ତାରିଖରେ, ୭୦ବର୍ଷ ବୟସରେ ଗୁରୁବାରୀ ନିଜର ଶେଷ ନିଶ୍ୱାସ ତ୍ୟାଗ କରିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୧୫ ଅଗଷ୍ଟ ବର୍ଷର ୨୨୭ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୨୮ତମ  । ବର୍ଷ ଶେଷ ହେବା ପାଇଁ ଆଉ ୧୩୮ ଦିନ ବାକି ଅଛି ।
ରାମ ଚରଣ ଅଗ୍ରୱାଲ  ୨ ଡିସେମ୍ବର ୧୯୧୭   ୨୫ ଜୁଲାଇ ୧୯୭୭  ଜଣେ ଭାରତୀୟ ରାଜନେତା ତଥା ସ୍ୱାଧୀନତା ସଂଗ୍ରାମୀ ଥିଲେ । ସେ ଦିଲ୍ଲୀର ଡେପୁଟି ମେୟର ଭାବରେ କାର୍ଯ୍ୟ କରିଥିଲେ । ଜନ୍ମ ଓ ପରିବାର ରାମ ଚରଣ ଅଗ୍ରୱାଲ ୧୯୧୭ ମସିହାର ଡିସେମ୍ବର ୨ ତାରିଖରେ ଉତ୍ତର ପ୍ରଦେଶସ୍ଥିତ ନାଜିବାବାଦଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ରାମଚନ୍ଦ୍ର ମଲ ଥିଲେ ଜଣେ ବ୍ୟବସାୟୀ । ତାଙ୍କ ପୁଅ ଜୟ ପ୍ରକାଶ ଅଗ୍ରୱାଲ ଭାରତର ରାଜନୀତିରେ ସକ୍ରିୟ ଅଛନ୍ତି । ସ୍ୱାଧୀନତା ସଂଗ୍ରାମରେ ଅଂଶଗ୍ରହଣ ରାମ ଚରଣ ମହାତ୍ମା ଗାନ୍ଧୀଙ୍କ ପ୍ରେରଣାରେ ପ୍ରେରିତ ହୋଇ ଭାରତୀୟ ସ୍ୱାଧୀନତା ଆନ୍ଦୋଳନରେ ଯୋଗ ଦେଇଥିଲେ । ୧୯ ବର୍ଷ ବୟସରେ ସେ ଦିଲ୍ଲୀ ପ୍ରଦେଶ କଂଗ୍ରେସ କମିଟିର କୋଷାଧକ୍ଷ ଭାବରେ କାମ କରିଥିଲେ । ସ୍ୱାଧୀନତା ସଂଗ୍ରାମରେ ତାଙ୍କ ଭୂମିକା ପାଇଁ ୧୯୩୯, ୧୯୪୨ ଓ ୧୯୪୫ ମସିହାରେ ଗିରଫ ହୋଇ କାରାବରଣ କରିଥିଲେ । ବ୍ୟକ୍ତିଗତ ସତ୍ୟାଗ୍ରହ ପାଇଁ ମହାତ୍ମା ଗାନ୍ଧୀଙ୍କଦ୍ୱାରା ଦିଲ୍ଲୀରୁ ବଛା ଯାଇଥିବା ୧୧ ଜଣ ସତ୍ୟାଗ୍ରହୀମାନଙ୍କ ମଧ୍ୟରୁ ସେ ଜଣେ ଥିଲେ । ରାଜନୈତିକ ଜୀବନ ସ୍ୱାଧୀନତା ପରେ ସେ ଭାରତୀୟ ଜାତୀୟ କଂଗ୍ରେସର ସଭ୍ୟ ଭାବରେ ସେ ରାଜନୀତିରେ ସକ୍ରିୟ ଥିଲେ । ୧୯୫୧ ଓ ୧୯୫୪ ମସିହାର ଦିଲ୍ଲୀ ମୁସିଲିପାଲିଟି ନିର୍ବାଚନରେ ସେ ନିର୍ବାଚନ ଲଢ଼ିଥିଲେ ଏବଂ ବିଜୟୀ ହୋଇଥିଲେ । ୧୯୫୮ ମସିହାରେ ସେ ଦିଲ୍ଲୀ ମୁନିସିପାଲିଟିର ଡେପୁଟି ମେୟର ଭାବରେ କାମ କରିଥିଲେ । ସମ୍ମାନ ୨୦୦୯ ମସିହାରେ, ଇଣ୍ଡିଆ ପୋଷ୍ଟ ତାଙ୍କ ଉପରେ ଷ୍ଟାମ୍ପ ଜାରି କରି ତାଙ୍କୁ ସମ୍ମାନିତ କରିଥିଲା ।
ଶବ୍ଦାର୍ଥ ଲିଙ୍ଗଗତ ଦୃଷ୍ଟିରୁ ପୁରୁଷ ଓ ସ୍ତ୍ରୀ ଭାବରେ ଯଦି ମଣିଷ ଜାତିକୁ ଦୁଇଭାଗ କରାଯାଏ, ତେବେ ଝିଅ ବାଳା ବା ବାଳିକା, ହେଉଛି ଜନ୍ମଜାତ ସ୍ତ୍ରୀ-ମଣିଷ  ବିପରୀତ ଲିଙ୍ଗ - ପୁଅ । ଆଉ ମଧ୍ୟ ସ୍ତ୍ରୀ-ସନ୍ତାନକୁ ଝିଅ, ଦୁହିତା ବା କନ୍ୟା କୁହାଯାଏ। ଏହାର ବିପରୀତରେ ପୁରୁଷ-ସନ୍ତାନକୁ ପୁଅ କୁହାଯାଏ। ଏହାଛଡା କିଶୋରୀ  ଅଳ୍ପ ବୟସ୍କା ନାରୀମାନଙ୍କୁ ମଧ୍ୟ ଝିଅ କୁହାଯାଏ। ଜନ୍ମରୁ ଯୌବନ ଅବସ୍ଥା ପର୍ଯ୍ୟନ୍ତ ପ୍ରତ୍ୟେକ ନାରୀକୁ ଝିଅ ବୋଲି କୁହାଯାଏ। ପ୍ରାପ୍ତ ବୟସ୍କା ହେଲାପରେ ତାକୁ ମହିଳା ବା ସ୍ତ୍ରୀ-ଲୋକ ବୋଲି ପରିଗଣିତ କରାଯାଏ। ଅନେକ ସମୟରେ ଅବିବାହିତ ନାରୀକୁ ମଧ୍ୟ ଝିଅ କୁହାଯାଏ। ସାଧାରଣତଃ ନିଜଠାରୁ ବୟସରେ ସାନ କୌଣସି ଅପରିଚିତା ବାଳିକାକୁ ଦେଖିଲେ  ଝିଅ  ବୋଲି ସମ୍ବୋଧନ କରାଯାଏ। ଜୀବ-ବିଜ୍ଞାନଗତ ସ୍ୱତନ୍ତ୍ରତା ଉଭୟ ବାପା ଓ ମାଆଙ୍କଠାରୁ ଗୋଟିଏ ଲେଖାଏଁ ଦୁଇଟି ଏକ୍ସ-କ୍ରୋମୋଜମ   ଆନୁବଂଶିକ ରୂପେ ଝିଅମାନଙ୍କଠାରେ ଆସିଥିବାରୁ ସେମାନଙ୍କଠାରେ ସ୍ତ୍ରୀ-ସୁଲଭ ଗୁଣ ବିକଶିତ ହୋଇଥାଏ। ସାମାଜିକ ସ୍ଥିତି ଗୋଟିଏ ପରିବାରରେ ତଥା ମଣିଷ ସମାଜରେ ଝିଅର ସ୍ଥାନ ଓ ଭୂମିକା ଗୁରୁତ୍ୱପୂର୍ଣ୍ଣ। ଗୃହକାର୍ଯରେ ସାହାଯ୍ୟ କରିବା ଏବଂ ଗୃହ ମଧ୍ୟରେ ସମୟ ବିତାଇବା ଝିଅର ଭୂମିକା ବୋଲି ଏକ ଧାରଣା ଓ ପ୍ରଥା ପୁର୍ବଦେଶମାନଙ୍କରେ ରହିଛି। କିନ୍ତୁ ପାଶ୍ଚାତ୍ୟ ଦେଶମାନଙ୍କରେ ଝିଅର ଭୂମିକା ସାମାନ୍ୟ ଭିନ୍ନ। ପୂର୍ବ ଦେଶ ଅପେକ୍ଷା ପାଶ୍ଚାତ୍ୟ ଦେଶ ମାନଙ୍କରେ ଝିଅଙ୍କୁ ଅଧିକ ସ୍ୱାଧୀନତା ଦିଆଯାଏ । ତେବେ ଆଧୁନିକ ସମୟରେ ପୁର୍ବଦେଶମାନଙ୍କରେ ମଧ୍ୟ ଝିଅମାନଙ୍କ ଭୂମିକା ଓ ଜୀବନ ଶୈଳୀରେ ଅନେକ ପରିବର୍ତ୍ତନ ଦେଖିବାକୁ ମିଳୁଛି। ଯଦ୍ୟପି ପୁରାକାଳରୁ ଝିଅ ମଣିଷ ସମାଜରେ ଅବହେଳିତ, ତେବେ ମଧ୍ୟ ଝିଅଙ୍କ ବିନା ଏକ ସମ୍ପୂର୍ଣ୍ଣ ସମାଜ କଲ୍ପନା କରାଯାଇ ନ ପାରେ ।
ରାମଦୁର୍ଗ ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର ବେଲ୍ଗଉମ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାମଦୁର୍ଗ ସହରର ମୋଟ ଜନସଂଖ୍ୟା ୩୧୮୨୨ ଅଟେ । ସେଥି ମଧ୍ୟରୁ ୫୦.୪୩% ଜଣ ପରୁଷ ହୋଇଥିବା ବେଳେ ୪୯.୫୭% ଜଣ ନାରୀ ଅଟନ୍ତି । ରାମଦୁର୍ଗର ସାକ୍ଷରତା ହାର ୬୫.୩୨% ଅଟେ । ଏହା ଜାତୀୟ ହାରଠାରୁ -୦.୪୮% ପ୍ରତିଶତ କମ ଅଟେ । ସେଥିରୁ ୩୭.୮୯% ପ୍ରତିଶତ ପୁରୁଷ ଓ ୨୭.୪୩% ନାରୀ ଅଟନ୍ତି । ୧୩.୦୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ରାମଦୁର୍ଗର ସରକାରୀ ଭାଷା ଅଟେ ।
୨୦୦୦   ଗ୍ରେଗୋରି ପାଞ୍ଜି ଅନୁସାରେ ଶନିବାର ଆରମ୍ଭ ହେଇଥିବା ଏକ ଶତାବ୍ଦୀ ଅଧିବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 2000 ବର୍ଷ, 2 ଶହସ୍ରାବ୍ଦର 1000 ବର୍ଷ, 20 ଶତାବ୍ଦୀର 100 ବର୍ଷ, ଏବଂ ୨୦୦୦ ଦଶକର 1 ବର୍ଷ ଥିଲା ।
ଟାଲାଜୋପାରିବ  (ଇଂରାଜୀ ଭାଷାରେ ), ତାଲାଜେନ୍ନା ଏହାର ବେପାର ନାମ, ହେଉଛି ଏକ କର୍କଟ ବିରୋଧୀ ଔଷଧ ଦିଆଯାଏ ଯେତେବେଳେ ସ୍ତନ କର୍କଟ ବିଆରସିଏ ମ୍ୟୁଟେସନ୍ ସହିତ ଥିବା ମେଟାଷ୍ଟାଟିକ୍ ହୁଏ ଓ ଅନ୍ୟ କୌଣସି ଚିକିତ୍ସା ଆଉ କାମ କରେନି କିମ୍ବା ଉପଯୁକ୍ତ ନୁହେଁ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କ୍ଳାନ୍ତି, ନିମ୍ନ ଲାଲ ରକ୍ତ କଣିକା, ଅଇ, କମ୍ ଶ୍ୱେତ ରକ୍ତ କଣିକା ଏବଂ ନିମ୍ନ ପ୍ଲାଟେଲେଟ୍ ହୋଇପାରେ । ଅନ୍ୟାନ୍ୟ ଭୟଙ୍କର ପାର୍ଶ୍ୱ ପ୍ରତିକ୍ରିୟାରେ ମାୟେଲୋଡିସପ୍ଲାଷ୍ଟିକ ସିଣ୍ଡ୍ରୋମ ହୋଇପାରେ  ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ବୃକ୍‌କ ଜନିତ ସମସ୍ୟା ଥିଲେ ସ୍ୱଳ୍ପ ମାତ୍ରାର ଔଷଧ ବ୍ୟବହାର କରାଯାଇପାରେ । ଏହା ଏକ ପଲି ଏଡିପି ରାଇବୋଜ ପଲିମେରେଜ   ପ୍ରତିବନ୍ଧକ ଏବଂ ଡିଏନଏ ମରାମତିକୁ ଅବରୋଧ କରି କାର୍ଯ୍ୟକ୍ଷମ ହୁଏ । ୨୦୧୮ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୯ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଟାଲାଜୋପାରିବକୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ସାଧାରଣ ମାତ୍ରାର ମୂଲ୍ୟ ୨୦୨୧ ସୁଦ୍ଧା ମାସକୁ ପ୍ରାୟ ୧୬,୦୦୦ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୫୦୦୦ ପାଉଣ୍ଡ ଅଟେ ।
ମିଷ୍ଟର ମଜନୁ, ୨୦୧୯ ମସିହାରେ ମୁକ୍ତିଲାଭ କରିବାକୁ ଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜାଗୀ ମଙ୍ଗଦ ପଣ୍ଡା, ଯାହାକି ତରଙ୍ଗ ସିନେ ପ୍ରଡକ୍ସନରେ ନିର୍ମିତ ହୋଇଥିଲା । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ଏବଂ ଗୀତ ରଚନା କରିଥିଲେ । ନିର୍ଦ୍ଦେଶକ ଅଶୋକ ପତି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ୧୪ ଅଗଷ୍ଟ ୨୦୧୯ରେ ଏହି କଥାଚିତ୍ରଟିର ଶୁଭ ମହୁରତ ହୋଇଥିଲା । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ଏବଂ ତାଙ୍କ ସହ ତନିଜଣ ନାୟିକା ଶୀତଲ, ଦିବ୍ୟା ଏବଂ ସୂର୍ଯ୍ୟମୟୀ ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ । ମିହିର ଦାସ, ରାଇମୋହନ ପରିଡ଼ା, ତ୍ରିଭୁବନ, ଜୋଜୋ ଆଦି ବିଭିନ୍ନ କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ବାବୁଶାନ୍ ଶୀତଲ ପାତ୍ର ଦିବ୍ୟା ମହାନ୍ତି ସୂର୍ଯ୍ୟମୟୀ ମହାପାତ୍ର ମିହିର ଦାସ ରାଇମୋହନ ତ୍ରିଭୁବନ ପଣ୍ଡା ଜୋଜୋ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଓ ବାପୁ ଗୋସ୍ୱାମୀ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ଭାଗବତ ସାହୁ  (ଜନ୍ମ: ୧୦ ମଇ ୧୯୦୬) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଭାଗବତ ବ୍ରିଟିଶ୍ ଅଧିକୃତ ଭାରତରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ ଏବଂ ସ୍ୱାଧୀନତା ପରେ ଭାରତୀୟ ସଂସଦର ତଳ ସଦନ ଲୋକ ସଭାର ଜଣେ କର୍ମକର୍ତ୍ତା ଭାବରେ କାର୍ଯ୍ୟ କରିଥିଲେ । ୧୯୪୬ ମସିହାରେ ସେ ପରାଧୀନ ଭାରତର ୨ୟ ଓଡ଼ିଶା ବିଧାନ ସଭାକୁ ପଶ୍ଚିମ ଭଦ୍ରକରୁ ନିର୍ବାଚିତ ହୋଇଥିଲେ ଏବଂ ୧ମ ଓ ୨ୟ ଲୋକ ସଭାକୁ ବାଲେଶ୍ୱର ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଭାଗତବତ ସାହୁ ୧୯୦୬ ମସିହାର ମଇ ମାସ ୧୦ ତାରିଖରେ ଅବିଭକ୍ତ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କ୍ଷେତ୍ରମୋହନ ସାହୁ । ଭାଗବତଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ । ତାଙ୍କ ପତ୍ନୀଙ୍କ ନାମ ଅମୂଲ୍ୟପ୍ରିୟା ଦେବୀ । ଏହି ଦମ୍ପତ୍ତିଙ୍କର ୨ ପୁଅ ଓ ୧ଟି ଝିଅ ଅଛନ୍ତି । ରାଜନୈତିକ ଜୀବନ ଭାଗବତ ସାହୁ ସ୍ୱାଧୀନତା ପୂର୍ବରୁ ଓଡ଼ିଶାରେ ଅନୁଷ୍ଠିତ ୨ୟ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୪୬ ମସିହାରୁ ସେ ପଶ୍ଚିମ ଭଦ୍ରକରୁ ବିଧାୟକ ଭାବରେ ୧୯୫୨ ମସିହାଯାଏଁ କାର୍ଯ୍ୟ କରିଥିଲେ । ଭାରତୀୟ ସମ୍ବିଧାନ ପ୍ରଣୟନ ହେବାପରେ, ୧୯୫୨ ଭାରତୀୟ ସାଧାରଣ ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ବାଲେଶ୍ୱର ଲୋକ ସଭା ନିର୍ବାଚନ ମଣ୍ଡଳୀରୁ ୧ମ ଲୋକ ସଭାକୁ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ସେ ସମୁଦାୟ ୧,୫୧,୮୧୨ ଖଣ୍ଡ ଭୋଟ ପାଇଥିଲେ । ଏହି ଲୋକ ସଭାରେ ସେ ୧୯୫୨ ମସିହାରୁ ୧୯୫୭ ମସିହାରେ ଲୋକ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ । ଏହାପରେ ୧୯୫୭ ମସିହାରେ ସେ ପୁଣିଥରେ ବାଲେଶ୍ୱର ଲୋକ ସଭା ନିର୍ବାଚନ ମଣ୍ଡଳୀରୁ ୨ୟ ଲୋକ ସଭାକୁ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ସେ ସମୁଦାୟ ୧,୪୫,୧୬୩ ଖଣ୍ଡ ଭୋଟ ପାଇଥିଲେ । ଏହି ଲୋକ ସଭାରେ ୧୯୫୭ ମସିହାରୁ ୧୯୬୨ ମସିହା ଯାଏଁ କାର୍ଯ୍ୟ କରିଥିଲେ ।
ମହାଲିଙ୍ଗପୁର ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର ବଗଲ୍କୋତ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମହାଲିଙ୍ଗପୁର ୧୬.୩୮୮୮ ଉତ୍ତର ଅକ୍ଷାଂଶ ଓ ୭୫.୧୦୮୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୮୭୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମହାଲିଙ୍ଗପୁର ସହରର ମୋଟ ଜନସଂଖ୍ୟା ୩୦୮୬୧ ଅଟେ । ସେଥି ମଧ୍ୟରୁ ୫୦.୬୦% ଜଣ ପରୁଷ ହୋଇଥିବା ବେଳେ ୪୯.୪୦% ଜଣ ନାରୀ ଅଟନ୍ତି । ମହାଲିଙ୍ଗପୁରର ସାକ୍ଷରତା ହାର ୫୮.୦୪% ଅଟେ । ଏହା ଜାତୀୟ ହାରଠାରୁ ୬.୮୦% ପ୍ରତିଶତ କମ ଅଟେ । ସେଥିରୁ ୩୪.୨୦% ପ୍ରତିଶତ ପୁରୁଷ ଓ ୨୩.୮୪% ନାରୀ ଅଟନ୍ତି । ୧୪.୫୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ମହାଲିଙ୍ଗପୁରର ସରକାରୀ ଭାଷା ଅଟେ ।
ବିଜୟ ମିଶ୍ର  (୧୬ଜୁଲାଇ ୧୯୩୬ - ୨୬ ଅପ୍ରେଲ ୨୦୨୦) ଜଣେ ଓଡ଼ିଆ ମଞ୍ଚ ଓ ଚଳଚ୍ଚିତ୍ର ନାଟ୍ୟକାର ଥିଲେ  । ସେ ବିଭିନ୍ନ ଓଡ଼ିଆ ମଞ୍ଚ ଓ ଚଳଚ୍ଚିତ୍ରରେ ନାଟ୍ୟକାର, ପଟ୍ଟକଥା ଲେଖକ, ସଂଳାପକାର ଏବଂ ନିର୍ଦ୍ଦେଶକ ଆଦି ଭୂମିକା ନିଭାଇଥିଲେ । ସେ ୬୦ଟି ନାଟକ, ୫୫ଟି ଚଳଚ୍ଚିତ୍ର ଓ ୭ଟି ଧାରାବାହିକ ରଚନା କରିଥିଲେ । ତାଙ୍କର ନାଟ୍ୟ ପୁସ୍ତକ ବାନପ୍ରସ୍ଥ ନିମନ୍ତେ ବିଜୟ ମିଶ୍ର ୨୦୧୩ ମ‌ସିହାର କେନ୍ଦ୍ର ସାହିତ୍ୟ ଏକାଡେମୀ ସମ୍ମାନରେ ସମ୍ମାନୀତ ହୋଇଥିଲେ । ବାଲ୍ୟ ଜୀବନ ଓ ଶିକ୍ଷା ପିତା ହରିହର ମିଶ୍ର ଓ ମାତା ଅନ୍ନପୂର୍ଣ୍ଣା ଦେବୀଙ୍କଠାରୁ ଜନ୍ମିତ ବିଜୟ କୁମାରଙ୍କ ଗ୍ରାମ ସନ୍ତରା ଗାଡ଼ିଆଠାରେ ଏକ ନାଟ୍ୟ ଦଳ ରହିଥିଲା ଓ ସେମାନେ ତାଙ୍କରି ଘରେ ନାଟକ ଅଭ୍ୟାସ କରୁଥିଲେ । ଏହି ନାଟ୍ୟ ଦଳଟିକୁ ଦେଖି ସେ ନାଟକ ପ୍ରତି ଆକର୍ଷିତ ହୋଇଥିଲେ । ବିଜୟ କୁମାର, ନୀଳଗିରି ହାଇସ୍କୁଲରୁ ମାଟ୍ରିକ ପାସ୍ କରି, ବାଲେଶ୍ୱରର ଫକୀର ମୋହନ କଲେଜରେ ଆଇ.ଏସ୍. ସି ପଢ଼ିଥିଲେ । ଏହାପରେ ୧୯୫୭ ମସିହାରେ କଟକର ଭୁବନାନନ୍ଦ ଓଡ଼ିଶା ସ୍କୁଲ ଅଫ ଇଞ୍ଜିନିୟରିଂରୁ ସିଭିଲ୍ ଇଞ୍ଜିନିୟରିଂରେ ଡିପ୍ଲୋମା ହାସଲ କରିଥିଲେ । ହାଇସ୍କୁଲର ହାତଲେଖା ପତ୍ରିକା ତଥା ଇଞ୍ଜିନିୟରିଂ ସ୍କୁଲରୁ ପ୍ରକାଶ ପାଉଥିବା  'ପଞ୍ଚଜନ୍ୟ'  ପତ୍ରିକାରୁ ସେ ଲେଖା ଲେଖି ଆରମ୍ଭ କରିଥିଲେ । ପେଶାଦାର ଜୀବନ ଇଞ୍ଜିନିୟରିଂ ପାସ କରିସାରିବା ପରେ ବିଜୟ, ହୀରାକୁଦଠାରେ ନିଜର ଚାକିରି ଜୀବନ ଆରମ୍ଭ କରିଥିଲେ । ଚାକିରି ସହିତ ନାଟ୍ୟକାର ଜୀବନ ମଧ୍ୟ ଆରମ୍ଭ ହୋଇଥିଲା ଓ ମାତ୍ର ୨୧ ବର୍ଷ ବୟସରେ, ସେ ନିଜର ପ୍ରଥମ ନାଟକ,  'ଜନନୀ'  ରଚନା କରିଥିଲେ । କଟକର ଅନ୍ନପୂର୍ଣ୍ଣା-ବି ଦଳର ପ୍ରଖ୍ୟାତ ନିର୍ଦ୍ଦେଶକ ସାମୁଏଲ ସାହୁ ପ୍ରଥମେ ଏହି ବହିଟିକୁ ପସନ୍ଦ କରିନଥିଲେ ମଧ୍ୟ ପରେ ଏହି ନାଟକଟି ଅନ୍ନପୂର୍ଣ୍ଣା-ବି ଦଳଦ୍ୱାରା ସପ୍ତାହକୁ ୬ ଦିନ କରି, ଏକାଦିକ୍ରମେ ୪ ମାସ ଧରି ସଫଳତାର ସହ ମଞ୍ଚସ୍ଥ ହୋଇଥିଲା । ପରବର୍ତ୍ତୀ ସମୟରେ ଏହା ଏକ ଚଳଚ୍ଚିତ୍ରର ରୂପ ନେଇଥିଲା । ସେହିପରି ଭାବରେ, ତାଙ୍କ ରଚିତ ନାଟକ, ଯାଯାବର ୧୯୭୫ ମସିହାରେ ମୁକ୍ତିଲାଭ କରିଥିଲା । ଏହା ତାଙ୍କର ପ୍ରଥମ ଚଳଚ୍ଚିତ୍ର ଥିଲା । ଅକ୍ଷୟ ମହାନ୍ତି ଓ ହେମନ୍ତ ଦାସଙ୍କ ସହ ମିଶି, ତ୍ରିମୁର୍ତ୍ତୀ ନାମରେ ସେ, ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ମଧ୍ୟ କରିଥିଲେ । ନାଟକ ପୁରସ୍କାର ଓ ସମ୍ମାନ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର, ୨୦୧୩  (ବାନପ୍ରସ୍ଥ ନାଟକ ପାଇଁ ) ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୭୮  (ଯାଦୁକର ନିମନ୍ତେ) ବାଇସ୍କୋପ ପୁରସ୍କାର, ୨୦୧୬ ରାମଚନ୍ଦ୍ର ମିଶ୍ର ନାଟକ ସମ୍ମାନ, ୧୯୯୫  (ଉତ୍କଳ ସାହିତ୍ୟ ସମାଜ ପ୍ରଦତ୍ତ) ଫକୀରମୋହନ ସାହିତ୍ୟଶ୍ରୀ ପୁରସ୍କାର, ୨୦୧୬  (ଫକୀରମୋହନ ସାହିତ୍ୟ ପରିଷଦ ପ୍ରଦତ୍ତ) ମୃତ୍ୟୁ ବିଜୟ ମିଶ୍ର ୨୦୨୦ ମସିହାର ଅପ୍ରେଲ ମାସ ୨୬ ତାରିଖରେ ମୃତ୍ୟୁବରଣ କରିଥିଲେ  । ମୃତ୍ୟୁ ବେଳକୁ ତାଙ୍କୁ ୮୩ ବର୍ଷ ବୟସ ହୋଇଥିଲା ।
ବିଜ୍ଞାନେଶ୍ୱର ହେଉଛନ୍ତି ଦ୍ୱାଦଶ ଶତାବ୍ଦୀରେ ଭାରତର ଜଣେ ପ୍ରମୁଖ ବିଧିବେତ୍ତା ତଥା ଶାସ୍ତ୍ରବିତ । ସେ ତାଙ୍କର ରଚନା ମିତାକ୍ଷରା ପାଇଁ ପ୍ରସିଦ୍ଧ । ମିତାକ୍ଷରା ହେଉଛି ଋଷି ଯାଜ୍ଞବଳକ୍ୟଙ୍କ ସ୍ମୃତିର ଏକ ଟୀକା ଗ୍ରନ୍ଥ । ଏହା ହିନ୍ଦୁ ପୈତୃକ ସମ୍ପତ୍ତିର ଉତ୍ତରାଧିକାର ସମ୍ପର୍କିତ ଏକ ସିଦ୍ଧାନ୍ତ ତଥା ହିନ୍ଦୁ ଆଇନକୁ ସଂହିତାବଦ୍ଧ କରିଥିବା ସମସ୍ତ ଅଧିନିୟମର ସର୍ବମାନ୍ୟ ଆଧାର । ଜୀବନୀ ବିଜ୍ଞାନେଶ୍ୱର କର୍ଣ୍ଣାଟକ ରାଜ୍ୟର ଗୁଲବର୍ଗ ନିକଟବର୍ତ୍ତୀ ମାସୀମାଡୁ ଗ୍ରାମରେ ଜନ୍ମଲାଭ କରିଥିଲେ ।ଚାଲୁକ୍ୟ ବଂଶର ରାଜା ବିକ୍ରମାଦିତ୍ୟ-ଷଷ୍ଠଙ୍କ  (୧୦୭୬-୧୧୨୬ )ରାଜସଭାରେ ସେ ଥିଲେ ଜଣେ ପଣ୍ଡିତ  । ତାଙ୍କ କୃତି ସବୁର ଆଲୋଚନା ଏବଂ ଗବେଷଣାତ୍ମକ କାର୍ଯ୍ୟ ପାଇଁ - ର ପ୍ରତିଷ୍ଠା କରାଯାଇଛି ।
ଜେମଫାଇବ୍ରୋଜିଲ, ଅନ୍ୟମାନଙ୍କ ମଧ୍ୟରେ ବ୍ୟବସାୟୀକ ନାମ ଲୋପିଡ ବ୍ରାଣ୍ଡ, ଏକ ଔଷଧ ଯାହା ଅସ୍ୱାଭାବିକ ରକ୍ତ ଲିପିଡ ସ୍ତରର ଚିକିତ୍ସା ପାଇଁ ବ୍ୟବହୃତ ହୁଏ  ଷ୍ଟାଟିନ ଅପେକ୍ଷା ଏହାକୁ କମ୍ ପସନ୍ଦ କରାଯାଏ  ଖାଦ୍ୟପେୟ ପରିବର୍ତ୍ତନ ଏବଂ ବ୍ୟାୟାମ ସହିତ ଏହାର ବ୍ୟବହାରକୁ ସୁପାରିଶ କରାଯାଏ  ଏହା ହୃଦଘାତର ଆଶଙ୍କା ପରିବର୍ତ୍ତନ କରେ କି ନାହିଁ ତାହା ଅସ୍ପଷ୍ଟ ରହିଛି। ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ମୁଣ୍ଡ ବୁଲାଇବା, ଥକ୍କା ଅନୁଭବ କରିବା ଏବଂ ଅନ୍ତନଳୀରେ ବିବ୍ରତତା ଅନ୍ତର୍ଭୁକ୍ତ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା, ପିତ୍ତାସ୍ମରୀ, ଯକୃତ ସମସ୍ୟା, ଏବଂ ମାଂସପେଶୀ ଭାଙ୍ଗିବା ଅନ୍ତର୍ଭୁକ୍ତ ହୋଇପାରେ  ଗର୍ଭାବସ୍ଥାରେ ବ୍ୟବହାର ଏବଂ ସ୍ତନ୍ୟପାନ କରାଇବାରେ ସୁରକ୍ଷା ଅସ୍ପଷ୍ଟ ଅଟେ  ଏହା ଫାଇବ୍ରେଟ ଗୋଷ୍ଠୀର ଏକ ଔଷଧ ଅଟେ ଏବଂ ଚର୍ବି କୋଷରୁ ଲିପିଡସ୍ ଭାଙ୍ଗି କାର୍ଯ୍ୟକ୍ଷମ ହୁଏ  ଜେମଫାଇବ୍ରୋଜିଲ ୧୯୬୮ମସିହାରେ ପେଟେଣ୍ଟ ହୋଇଥିଲା ଏବଂ ୧୯୮୨ ମସିହାରେ ଚିକିତ୍ସା ବ୍ୟବହାରରେ ଆସିଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏକ ମାସର ଯୋଗାଣ ୨୦୧୯ ସୁଦ୍ଧା ମୂଲ୍ୟ ପ୍ରାୟ ୩୦ ପାଉଣ୍ଡ ଅଟେ। ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୬ ଡଲାର ଅଟେ। ୨୦୧୭ ମସିହାରେ, ଏହା ଯୁକ୍ତରାଷ୍ଟ୍ରରେ ୧୩୮ତମ ସାଧାରଣତ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଚାରି ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା
ଗପ ହେଲେ ବି ସତ ୨୦୧୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ତରଙ୍ଗ ସିନେ ପ୍ରଡକ୍ସନ‌ର ୨ୟ ଚଳଚ୍ଚିତ୍ର ଥିଲା ଗପ ହେଲେ ବି ସତ । ପୂର୍ବରୁ ୧୯୭୬ ମସିହାରେ ପ୍ରଥମ ଓଡ଼ିଆ ରଙ୍ଗୀନ ଚଳଚ୍ଚିତ୍ର ଗପ ହେଲେ ବି ସତ ଶୀର୍ଷକରେ ନିର୍ମାଣ ହୋଇଥିଲା । ଏହି ଚଳଚ୍ଚିତ୍ରରେ ନାୟକ ସାଜିଥିଲେ ଅନୁଭବ ଏବଂ ତାଙ୍କ ବିପକ୍ଷରେ ନାୟିକା ସାଜିଥିଲେ ବର୍ଷା । ପ୍ରେମ ଆନନ୍ଦ ଏହି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିବା ବେଳେ ଉଦିତ ନାରାୟଣ କଣ୍ଠଦାନ କରିଥିଲେ । ଅଭିନୟ ଓଡ଼ିଆ କଥାଚିତ୍ର ଗପ ହେଲେ ବି ସତ ଚଳଚ୍ଚିତ୍ରରେ ଅଭିନୟ କରିଥିବା ପ୍ରମୁଖ କଳାକାରମାନ ହେଲେ: ଅନୁଭବ ମହାନ୍ତି ବର୍ଷା ପ୍ରିୟଦର୍ଶିନୀ ମିହିର ଦାସ ପ୍ରିୟଙ୍କା ମହାପାତ୍ର ଭୂମିକା ଦାଶ ଚୌଧୁରୀ ବିକାଶ ଦାସ ଦୀପିକା କାହାଣୀ ଆକାଶ (ଅନୁଭବ) ଗୋଟିଏ ସଫ୍ଟ‌ୱାର କମ୍ପାନୀର ମାଲିକ  । ସ୍କୁଲର ପୁରୁଣା ଛାତ୍ରମାନଙ୍କରେ ଭେଟ ହେବାପାଇଁ ସେ ଗାଁକୁ ଆସିଥିଲା । ସେଠାରେ ତା 'ର ସମସ୍ତ ପୁରୁଣା ସାଙ୍ଗମାନଙ୍କ ସ ‌ହ ଦେଖାହେଲା । କେବଳ ବର୍ଷା (ବର୍ଷା ପ୍ରିୟଦର୍ଶିନୀ) ସ‌ହ ତା 'ର ଦେଖା ହୋଇପାରିଲାନି । ବର୍ଷା ହେଉଛି ତା 'ର ପିଲାଦିନରୁ ବଡ଼ ହେବା ଯାଏ ସାଙ୍ଗ ତ ‌ଥା ତା 'ର ପ୍ରେମ ଯାହାଠାରୁ ସେ ଅନେକ ଦିନ ତଳୁ ଅଲଗା ହୋଇଯାଇଥିଲା । ସ୍କୁଲରେ ପଢ଼ିବା ବେଳେ ଆକାଶ ଭଲ ପାଠ ପଢ଼ୁନଥିଲା । ମାତ୍ର ବର୍ଷା ତା ' ଜୀବନରେ ଆସିବା ପରେ ତାକୁ ଭଲ ପାଠ ପଢ଼ି ଜୀବନରେ କିଛି ଲକ୍ଷ୍ୟରେ ପ ‌ହଞ୍ଚିବା ପାଇଁ ପ୍ରେରଣା ଦେଇଥିଲା । ଧିରେ ଧିରେ ସେମାନଙ୍କର ବନ୍ଧୁତ୍ୱ ଭଲ ପାଇବାରେ ବଦଳିଯାଇଥିଲା । ମାତ୍ର ବର୍ଷା କୌଣସି କାରଣରୁ ତା 'ର ଗାଆଁକୁ ଚାଲିଯାଇଥିଲା ଯେ ଆଉ ଫେରି ନଥିଲା । ଏହା ପରେ ଆକାଶ ମଧ୍ୟ ବାଙ୍ଗାଲୋରରେ ନିଜର କାମରେ ଲାଗିଯାଇଥିଲା । ବର୍ଷାର କଥା ମୂଳେ ମୂଳେ ସେ ସବୁବେଳେ ଚାଲୁଥିଲା ଏବଂ ଜୀବନରେ ବଡ଼ ମଣିଷଟିଏ ହୋଇସାରିଥିଲା । ହେଲେ ତା ' ପାଖରେ ବର୍ଷା ନ ଥିଲା । ସ୍କୁଲର ବନ୍ଧୁମିଳନ ସମାରୋହରେ ସେ ବର୍ଷାକୁ ଭେଟିବାର ଆଶା ନେଇ ଆସିଥିଲା ହେଲେ ସେଠାକୁ ସେ ନ ଆସିବାରୁ, ଆକାଶ ତାକୁ ଖୋଜି ଖୋଜି ଯାଇ ତା 'ର ଘରେ ପ ‌ହଞ୍ଚିଲା ଏବଂ ସେଠାରେ ଜାଣିଲା କି ବର୍ଷା ଗୋଟିଏ ଦୁର୍ଘଟଣାରେ ତା 'ର ଗୋଟିଏ ଗୋଡ଼ ସ ‌ହ ନିଜ ମାଆକୁ ହରାଇଥିଲା । ଏହା ପରେ ଆକାଶ ବର୍ଷା ସ‌ହ ଏକ ନୂଆ ଜୀବନ ଆରମ୍ଭ କଲା । ଗୀତ ଓ ସଂଗୀତ ପ୍ରେମ ଆନନ୍ଦ ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିବା ବେଳ ନିର୍ମଳ ନାୟକ, ଅରୁଣ ମନ୍ତ୍ରୀ, ବସନ୍ତରାଜ ସାମଲ, ଜୟନ୍ତ ଦାସ ପ୍ରମୁଖ ଏହି ଚଳଚ୍ଚିତ୍ରଟିର ଗୀତ ରଚନା କରିଥିଲେ । ଉଦିତ ନାରାୟଣ ଏହି ଚଳଚ୍ଚିତ୍ରରରେ କଣ୍ଠଦାନ କରିଥିଲେ । ଟାଇଟେଲ ଗୀତଟି ଉଦିତ ନାରାୟଣ ଏବଂ ଇରା ମହାନ୍ତି ଗାଇଥିଲେ । ଅନ୍ୟାନ୍ୟ କଣ୍ଠଶିଳ୍ପୀମାନେ ହେଲେଟି ସୌରୀ, କୁମାର ବାପି, ସସ୍ମିତା ଏବଂ ହ୍ୟୁମାନ ସାଗର ।
ବିଜୟା ଦେବୀ  (୨୮ ଅଗଷ୍ଟ ୧୯୨୨ - ୮ ଡିସେମ୍ବର ୨୦୦୫) ଓଡେୟର ରାଜବଂଶର ଜଣେ ଭାରତୀୟ ରାଜକୁମାରୀ ଏବଂ ସଙ୍ଗୀତକାର ଥିଲେ  । ପ୍ରାରମ୍ଭିକ ଜୀବନ ବିଜୟା ଦେବୀ  (ମହାରାଜାକୁମାରୀ ବିଜୟଲକ୍ଷ୍ମୀ ଅମ୍ମାନି ଦେବୀ), ଯୁବରାଜ କାନ୍ତିରବ ନରସିଂହରାଜ ବାଡିୟର ଏବଂ କେମ୍ପୁ ଚେଲୁଭାଜା ଅମ୍ମାନିଙ୍କ ବଡ ଝିଅ ଥିଲେ  । ସେ ମହାରାଜା ଜୟଚମାରାଜା ବାଡିୟରଙ୍କ ବଡ ଭଉଣୀ ଥିଲେ । ସେ ମୈସୋରର ଚାମୁଣ୍ଡି ବିହାର ପ୍ୟାଲେସରେ ବଡ଼ ହୋଇଥିଲେ । ସଙ୍ଗୀତ ପିଲାଦିନରୁ ବିଜୟା ଦେବୀ କର୍ଣ୍ଣାଟକ ଏବଂ ପାଶ୍ଚାତ୍ୟ ସଙ୍ଗୀତର ସମ୍ମୁଖୀନ ହୋଇଥିଲେ । ତାଙ୍କୁ ଭେଙ୍କଟାଗିରିଆପ୍ପା ବୀଣା ବଜେଇବା ଶିଖାଇଥିଲେ । ଯେତେବେଳେ ସେ ମୈସୋର ଗସ୍ତରେ ଥିଲେ, ସେ ଗୁଡ ଶେଫର କନଭେଣ୍ଟର ନନ୍ସଙ୍କଠାରୁ ଏବଂ ପରେ ଲଣ୍ଡନର ଟ୍ରିନିଟି କଲେଜର ଆଲଫ୍ରେଡ ମିଷ୍ଟୋସ୍କିଙ୍କଠାରୁ ପିଆନୋ ଶିଖିଥିଲେ । ୧୯୩୯ ମସିହାରେ, ତାଙ୍କ ପିତାଙ୍କ ସହ ୟୁରୋପ ଗସ୍ତରେ, ସେ ଋଷିଆର ସଙ୍ଗୀତକାର ସରୋଜ ରାଚମାନିନୋଫଙ୍କୁ ଭେଟିଥିଲେ । ସଂଗୀତର ଅଗ୍ରଗତି ପାଇଁ ଦେବୀ ଉତ୍ସର୍ଗୀକୃତ ହୋଇଥିଲେ। ସେ ବାଙ୍ଗାଲୋରରେ ଆନ୍ତର୍ଜାତୀୟ ସଙ୍ଗୀତ ଏବଂ କଳା ସମାଜ ପ୍ରତିଷ୍ଠା କରିଥିଲେ । ସମାଜର ପୃଷ୍ଠପୋଷକମାନେ କର୍ଣ୍ଣାଟକର ରାଜ୍ୟପାଳ ରୁକ୍ମିଣୀ ଦେବୀ ଅରୁଣ୍ଡେଲ, ଏସ.ଏମ. କୃଷ୍ଣ ଏବଂ ତାଙ୍କର ନିଜ ପୁତୁରା, ପ୍ରିନ୍ସ ଶ୍ରୀକାନ୍ତଦତ୍ତ ନରସିଂହରାଜା ବାଡିୟାର ଅନ୍ତର୍ଭୁକ୍ତ ଅଛନ୍ତି । ବ୍ୟକ୍ତିଗତ ଜୀବନ ବିଜୟା ଦେବୀ ୧୯୪୧ ମସିହାରେ କୋଟଡା-ସାଙ୍ଗାନୀର ଶାସକ ଠାକୁର ସାହେବ ପ୍ରଦ୍ୟୁମ୍ନା ସିଙ୍ଘ ହିମାନ୍ତ ସିଂଙ୍କୁ ବିବାହ କରିଥିଲେ । ଭାରତର ସ୍ୱାଧୀନତା ପରେ ଠାକୁର ସାହେବ ନୂତନ ଭାରତୀୟ ବୈଦେଶିକ ସେବାରେ ଯୋଗ ଦେଇଥିଲେ । ୧୯୪୭ ମସିହାରେ ଏହି ଦମ୍ପତି ନ୍ୟୁୟର୍କ ଯାଇଥିଲେ । ସେଠାରେ ଥିବାବେଳେ ସେ ଏଡୁଆର୍ଡ ଷ୍ଟୁଆରମ୍ୟାନଙ୍କ ଅଧୀନରେ ଥିବା ଜୁଲିୟାର୍ଡ ସ୍କୁଲ ଅଫ ମ୍ୟୁଜିକରେ ଅଧ୍ୟୟନ କରିଥିଲେ । ଏହି ଦମ୍ପତିଙ୍କର ଚାରି ଝିଅ ଥିଲେ: ଗୀତା ଦେବୀ ନାଥ, ଉଷା ଦେବୀ ମାଲାଭି, ଉର୍ମିଲା ଦେବୀ ଏବଂ ଶକୁନ୍ତଳା ଦେବୀ; ଏବଂ ପାଞ୍ଚ ନାତି: ଅକ୍ଷୟ ମଲାଭି, ପ୍ରିୟମ ମାଲାଭି, ଉଦୟ ନାଥ, ହନୁମନ୍ତ ନାଥ, ଏବଂ ଅନିଶା ତାରାପୋରଭାଲା ଥିଲେ । ମୃତ୍ୟୁ ସେ ୮ ଡିସେମ୍ବର ୨୦୦୫ ମସିହାରେ ବାଙ୍ଗାଲୋରରେ ମୃତ୍ୟୁ ବରଣ କରିଥିଲେ ।
କ୍ରିଷ୍ଟୀନା ଅଖିବା  (ଜନ୍ମ: ୧ ନଭେମ୍ବର ୧୯୮୬) ଜଣେ ଅଷ୍ଟ୍ରେଲିଆନ୍ ଅଭିନେତ୍ରୀ ଏବଂ ମଡେଲ  । ସେ ୨୦୧୩ରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ୨୦୧୪ରେ ତେଲୁଗୁ ଏବଂ ୨୦୧୫ରେ କନ୍ନଡ଼ କଥାଚିତ୍ର ଜଗତରେ ଅଭିନୟ କରିଥିଲେ । ପ୍ରାରମ୍ଭିକ ଜୀବନ କ୍ରିଷ୍ଟୀନା ରୁଷିଆର ଖବାରୋବସକ୍‌ରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ତାଜାକିସ୍ତାନ-ରୁଷିଆନ୍ ଏବଂ ମାଆ ଜଣେ ରୁଷିଆନ୍ । ସେ ୭ବର୍ଷ ବୟସରେ ରୁଷିଆରୁ ଅଷ୍ଟ୍ରେଲିଆ ସ୍ଥାନାନ୍ତରିତ ହୋଇଯାଇଥିଲେ ଏବଂ ବାକିତକ ପାଠପଢ଼ା ରୁଷିଆରେ ହିଁ ଶେଷ କରିଥିଲେ । ୨୧ ବର୍ଷ ବୟସରେ ସିଙ୍ଗାପୁରର ଏକ ମଡେଲିଂ ଏଜେଣ୍ଟ କ୍ରିଷ୍ଟୀନାଙ୍କୁ ତିନିମାସ ପାଇଁ ଏକ ଚୁକ୍ତି କରାଇଥିଲେ । ସେ ସେହି ଚୁକ୍ତିକୁ ଗ୍ରହଣ କରିବା ସ‌ହ ସେହି ସଂସ୍ଥା ସ‌ହ ୬ବର୍ଷ ଧରି କାର୍ଯ୍ୟ କରିଥିଲେ ଏବଂ ଭାରତ ସ‌ହ ୬ଟି ଭିନ୍ନ ଭିନ୍ନ ଦେଶରେ ରହିଥିଲେ । ଅଭିନୟ ଜୀବନ କ୍ରିଷ୍ଟୀନା ଜଣେ ସମ୍ପୂର୍ଣ୍ଣ ମଡେଲ ହେବା ଆଗରୁ ଅଷ୍ଟ୍ରେଲିଆର ମେଲବୋର୍ଣ୍ଣରେ ଅଭିନୟ ଶିକ୍ଷା କରିଥିଲେ । ସେ ମଡେଲିଂରେ ୬ବର୍ଷ ଧରି ୬ଟି ଦେଶରେ ରହି କାମ କରିଥିଲେ । ସେ ପାଲମୋଲିଭ୍, ସନ୍‌ସିଲ୍କ, ଭାସେଲିନ୍ ଲୋସନ୍, ଡିସ୍ ଟିଭି ଭଳି ବ୍ରାଣ୍ଡର ବିଜ୍ଞାପନରେ ଅଭିନୟ କରିଥିଲେ । ଏଥି ସ‌ହ ସେ ବିଭିନ୍ନ ଗ‌ହଣା ଏବଂ ଫ୍ୟାସନ ଡିଜାଇନ୍ ପାଇଁ ମଧ୍ୟ ବିଶ୍ୱସ୍ତରୀୟ ବିଜ୍ଞାପନରେ କାର୍ଯ୍ୟ କରିଥିଲେ । ସେ ଭାରତରେ ରହି ମଡେଲିଂ କଲା ବେଳେ ସନ୍ନି ଦେଓଲ, ବବି ଦେଓଲ ଏବଂ ଧର୍ମେନ୍ଦ୍ର ଦେଓଲଙ୍କ ଚଳଚ୍ଚିତ୍ର ୟମଲା ପାଗଲା ଦିୱାନା ୨ରେ ନାୟିକା ଭାବରେ ଅଭିନୟ କରିଥିଲେ । ଅଗଷ୍ଟ ୨୦୧୨ରେ କ୍ରିଷ୍ଟୀନାଙ୍କୁ ଚଳଚ୍ଚିତ୍ରରେ ନେବା ପାଇଁ ପକ୍କା କରାଯାଇଥିଲା । ଚଳଚ୍ଚିତ୍ରର ସୁଟିଂ ଚାଲିଥିଲା ବେଳେ ସେ ହିନ୍ଦୀ ମଧ୍ୟ ଶିଖିଥିଲେ । ସେ ଚଳଚ୍ଚିତ୍ରରେ ନିଜ ପାଇଁ ନିଜେ ଡବିଂ ମଧ୍ୟ କରିଥିଲେ । ଏହି ଚଳଚ୍ଚିତ୍ରରେ ତାଙ୍କର ଅଭିନୟ ପାଇଁ ତାଙ୍କୁ ସମୀକ୍ଷକମାନେ ସମାଲୋଚନା କରିଥିଲେ । ଅନୁଜ କୁମାର ନାମକ ଜଣେ ସମୀକ୍ଷକ ମତ ଦେଇଥିଲେ କି ସେ ସନ୍ନି ଦେଓଲଙ୍କର ଝିଅ ଭୂମିକାରେ ଅଭିନୟ କରିବା କଥା । ୨୦୧୪ରେ ସେ ତେଲୁଗୁ କଥାଚିତ୍ର ଜଗତରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ କ୍ରିଷ୍ଟୀନାଙ୍କୁ ସମୀକ୍ଷକମାନେ ମଧ୍ୟ ପସନ୍ଦ କରିଥିଲେ । ଏହାପରେ ସେ ୨୦୧୫ରେ ଏକ କନ୍ନଡ଼ ଚଳଚ୍ଚିତ୍ର ଉପ୍ପି ୨ରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ଉଭୟ ତେଲୁଗୁ ଏବଂ କନ୍ନଡ଼ ଭାଷାରେ ମୁକ୍ତିଲାଭ କରିଥିଲା । ୨୦୧୩ରେ ସେ ଭାରତରେ ଆନ୍ତର୍ଜାତୀୟ ଗ‌ହଣା ସପ୍ତାହରେ ଅନ୍ମୋଲ ଗ‌ହଣା ଦୋକାନ ପାଇଁ ପ୍ରଦର୍ଶନୀ କରିଥିଲେ ।
ଆକିରୋରାପ୍ଟର୍   ଡ୍ରୋମିଓସୌରିଡ଼ ଥେରୋପୋଡ ଡାଇନୋସରମାନଙ୍କର ଏକ ବିଲୁପ୍ତ ଜାତି ଅଟେ । ଏହା ଯୁକ୍ତରାଷ୍ଟ୍ର ଆମେରିକାର ମୋଣ୍ଟାନାଠାରେ ମାଷ୍ଟ୍ରିକ୍‌ସାନ୍ ହେଲ୍ କ୍ରିକ୍ ଫର୍ମେସନ୍ ଅବସ୍ଥାରେ ମିଳିଥିଲା । ଏହାର ଏକ ମାତ୍ର ପ୍ରଜାତି ହେଉଛି । . ବର୍ତ୍ତମାନ ସୁଦ୍ଧା ଜଣାଥିବା ଏହାର ସବୁଠାରୁ କନିଷ୍ଠ ପ୍ରଜାତି । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା । ଆବିଷ୍କାର ଓ ନାମକରଣ . , . ଏବଂ . ୨୦୧୩ ମସିହାରେ ଆକିରୋରାପ୍ଟରର ନାମକରଣ କରିଥିଲେ ଏବଂ ପ୍ରଜାତିଟିର ନାମ ଥିଲା । ଏହି ଜେନେରିକ୍ ନାମ   ପ୍ରାଚୀନ ଗ୍ରୀକ ଓ ଲାଟିନ ଶବ୍ଦରୁ ଆସିଛି । ଗ୍ରୀକ ଶବ୍ଦ ବା ମାନେ  " "   (ଏହି ସହ ସମ୍ପର୍କ ଯୋଗୁଁ ), ଏବଂ ଲାଟିନ ଶବ୍ଦ ମାନେ  " "  ବା  "ଚୋର"  । ସ୍ପେସିଫିକ୍ ନାମ  , ଓ ଙ୍କ ସମ୍ମାନାର୍ଥେ ରଖାଯାଇଛି । ଜେମ୍‌ସ୍ ଟିମିର୍ଟୀ, ନର୍ଥ୍‌ଲ୍ୟାଣ୍ଡ ପାୱାରର ଚେୟାରମ୍ୟାନ ଓ ରୟାଲ୍ ଓଣ୍ଟାରୀଓ ମ୍ୟୁଜିଅମ୍‌ର ଗଭର୍ଣ୍ଣର, ଏବଂ ଲାଉସି ଟିମିର୍ଟୀ, ତାଙ୍କ ପତ୍ନୀ, ଏହି ସଂଗ୍ରହାଳୟଟିକୁ ବହୁବର୍ଷ ଧରି ସାହାଯ୍ୟ ଓ ସହଯୋଗ କରିଆସିଥିଲେ । ଶ୍ରେଣୀ ବିଭାଗ ନିମ୍ନୋକ୍ତ ଟି ର ଦର୍ଶାଉଛି ।
ଶରତ ପୂଜାରୀଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ଅସ୍ତରାଗ ୧୯୮୨ ମସିହାରେ ମୁକ୍ତିଲାଭ କରିଥିଲା ।
ଭାରତବର୍ଷରେ ରହିଥିବା ଅନେକ ବିଷ୍ଣୁ ମନ୍ଦିର ମଧ୍ୟରୁ କେରଳର ଅନନ୍ତପୁର ମନ୍ଦିର ଅନ୍ୟତମ । କେରଳର କସରଗୋଡ଼ଠାରେ ଥିବା ଏକ ମାତ୍ର ହ୍ରଦ ମଧ୍ୟରେ ଏହି ମନ୍ଦିର ପ୍ରତିଷ୍ଠିତ । ୨ ଏକର ହ୍ରଦ ମଧ୍ୟରେ ଅବସ୍ଥିତ ଅନନ୍ତପୁର ମନ୍ଦିରରେ ଭଗବାନ ଅନନ୍ତପଦ୍ମନାଭ ସ୍ୱାମୀ ବା ଭଗବାନ ବିଷ୍ଣୁ ପୂଜା ପାଉଛନ୍ତି । ତେବେ ଏହି ଐତିହାସିକ ମନ୍ଦିରର ବିଶେଷତ୍ତ୍ୱ ହେଲା ଏହାକୁ ଦୀର୍ଘ ବର୍ଷ ଧରି ଏକ କୁମ୍ଭୀର ଜଗି ଆସୁଛି । ବାବିଆ ନାମକ ଏହି ଦୈବୀ କୁମ୍ଭୀର ପାଇଁ ଏହା ଏକପ୍ରକାର ପ୍ରସିଦ୍ଧ । ଯିଏ ଦୀର୍ଘ ବର୍ଷ ଧରି ଏହି ମନ୍ଦିରକୁ ଜଗି ରହିଛି । ଏହି କୁମ୍ଭୀର ସମ୍ପର୍କରେ କୁହାଯାଏ ଯେ ଯଦି ଗୋଟିଏ କୁମ୍ଭୀରର ମୃତ୍ୟୁ ହୁଏ ତେବେ, ଆଉ ଏକ କୁମ୍ଭୀର ରହସ୍ୟମୟ ଭାବେ ସୃଷ୍ଟି ହୁଏ । ତେବେ ଏହି ଘଟଣାର ସତ୍ୟତା ସମ୍ପର୍କରେ ଏପର୍ଯନ୍ତ ଜଣାପଡିନାହିଁ । ଭିନ୍ନତା ପ୍ରାୟ ସବୁ ମନ୍ଦିରରେ ଭଗବାନଙ୍କ ମୂର୍ତ୍ତି ପଥର କିମ୍ବା ଧାତୁରେ ତିଆରି ହେଉଥିବାବେଳେ କିନ୍ତୁ ଏହି ମନ୍ଦିର ପରିସରରେ ଥିବା ସମସ୍ତ ମୂର୍ତ୍ତି କୌଣସି ଧାତୁ କିମ୍ବା ପଥରରେ ତିଆରି ନହୋଇ ୭୦ଟି ଔଷଧୀୟ ସାମଗ୍ରୀ ମିଶ୍ରଣରେ ତିଆରି ହୋଇଛି । ଏହି ମିଶ୍ରଣର ନାମ ହେଉଛି କଡୁ ସରକାର ୟୋଗମ୍‍ । ୧୯୭୨ ମସିହାରେ ପଞ୍ଚଲୋହା ଧାତୁ ବଦଳରେ ଏହି ମୂର୍ତ୍ତିଗୁଡିକ ପ୍ରତିଷ୍ଠିତ ହୋଇଥିଲା । ଏହାର ଆଉ ଏକ ଭିନ୍ନତା ହେଲା ମନ୍ଦିରର ପ୍ରତି କାନ୍ଥରେ ଅନେକ ପ୍ରକାରର ଛବି ଚିତ୍ରିତ ହୋଇଥିବାର ଦେଖାଯାଏ । ବିଶ୍ୱାସ ଅନନ୍ତପୁରମ୍‍ରେ ପ୍ରତିଷ୍ଠିତ ଅନନ୍ତପଦ୍ମନାଭ ସ୍ୱାମୀଙ୍କ ପ୍ରକୃତ ସ୍ଥାନ ହେଉଛି ଏହି ମନ୍ଦିର । ପ୍ରଥମେ ଭଗବାନ ବିଷ୍ଣୁ ଏହିଠାରେ ପ୍ରତିଷ୍ଠିତ ହୋଇଥିଲେ ବୋଲି ଆଂଚଳିକ ଲୋକମାନେ ବିଶ୍ୱାସ କରନ୍ତି । ମନ୍ଦିରରେ ଏକ ଗୁମ୍ଫା ରହିଛି ଯାହାର ରାସ୍ତା ସିଧା ହ୍ରଦ ଆଡ଼କୁ ଲମ୍ବିଛି । ଯେଉଁଠାରେ ବର୍ଷର ସବୁ ସମୟରେ ପାଣିର ସ୍ତର ସବୁବେଳେ ସମାନ ରହୁଛି । ବିଶ୍ୱାସ କରାଯାଏ କି ଏହି ପୋଖରୀ ମଧ୍ୟରେ ଥିବା କୁମ୍ଭୀର ଦୀର୍ଘ ୬୦ ବର୍ଷ ଧରି ମନ୍ଦିରକୁ ଜଗି ରହିଛି । ଭଗବାନଙ୍କୁ ପୂଜା କରିବା ପରେ ଭକ୍ତମାନେ ମନ୍ଦିର ପରିଚାଳକଙ୍କ ଜରିଆରେ ବାବିଆ କୁମ୍ଭୀରଙ୍କୁ ପ୍ରସାଦ ଖୁଆନ୍ତି । ହାତୀ ପରି ବାବିଆକୁ ପ୍ରସାଦ ତା ପାଟି ପାଖକୁ ହାତ ନେଇ ଖୁଆଯାଏ । ଲୋକଙ୍କ ବିଶ୍ୱାସ ରହିଛି ଯେ କୁମ୍ଭୀରଟି ହେଉଛି ସଂପୂର୍ଣ୍ଣ ଶାକାହାରୀ । କୁହାଯାଏ ଯେ ୧୯୪୫ ମସିହାରେ ଜଣେ ବ୍ରିଟିଶ ସୈନିକ ଏହି କୁମ୍ଭୀରକୁ ଶିକାର କରିବାର କିଛି ଦିନ ପରେ ଏକ ସର୍ପ ଦଂଶନରେ ମୃତ୍ୟୁ ବରଣ କରିଥିଲା । ଲୋକମାନଙ୍କ କହୁବାନୁସାରେ ଭଗବାନ ବିଷ୍ଣୁ ତାଙ୍କ ପ୍ରିୟ ପ୍ରହରୀ କୁମ୍ଭୀର ହତ୍ୟାର ଏହିପରି ଭାବେ ପ୍ରତିଶୋଧ ନେଇଥିଲେ । ତେଣୁ କୁମ୍ଭୀରକୁ ଭଗବାନଙ୍କ ଦୂତ ବୋଲି ମଧ୍ୟ ବିଶ୍ୱାସ କରାଯାଏ । କିପରି ଯିବେ ଯଦି ଆପଣ ଟ୍ରେନରେ ଯାଉଛନ୍ତି ତେବେ କସରଗୋଡ ଷ୍ଟେସନରେ ଓହ୍ଲାଇ ରିକ୍ସାଦ୍ୱାରା ମନ୍ଦିରକୁ ଯାଇପାରିବେ । କସରଗୋଡରୁ ମନ୍ଦିରର ଦୂରତା ହେଉଛି ୧୮ କି.ମି । ଯଦି ଆପଣ ବିମାନ ଯୋଗେ ଯାତ୍ରା କରୁଛନ୍ତି ତେବେ କୋଝିକୋଡ ଅନ୍ତର୍ଜାତୀୟ ବିମାନ ବନ୍ଦରରେ ଓହ୍ଲାଇ ବସ୍‍ କିମ୍ବା ଟ୍ରେନ ମାଧ୍ୟମରେ ଯାଇପାରିବେ । ବିମାନ ବନ୍ଦରଠାରୁ ମନ୍ଦିରର ଦୂରତା ହେଉଛି ୨୦୦ କି.ମି ।
ଟାକ୍ରୋଲିମସ ଏକ ପ୍ରକାର ଔଷଧ ଯାହା ଅଙ୍ଗ ପ୍ରତିରୋପଣ ପରେ ହେଉଥିବା ପ୍ରତ୍ୟାଖ୍ୟାନ ରୋକିବା ପାଇଁ ପାଟିରେ କିମ୍ବା ଇଞ୍ଜେକ୍ସନ୍ଦ୍ୱାରା ଦିଆଯାଏ  ଔଷଧର ସ୍ତର ନିୟମିତ ଭାବେ ତଦାରଖ କରାଯିବା ଉଚିତ୍  ମଧ୍ୟମରୁ ଗମ୍ଭୀର ଧରଣରୁ ଏକଜିମା କିମ୍ବା ସୋରିୟାସିସ ପାଇଁ ଏହା କ୍ରିମ ଭାବରେ ବ୍ୟବହୃତ ହୁଏ ଯେତେବେଳେ ଅନ୍ୟ ଚିକିତ୍ସା ପର୍ଯ୍ୟାପ୍ତ ନୁହେଁ  ପାଟି କିମ୍ବା ଇଞ୍ଜେକ୍ସନ‌ଦ୍ୱାରା ନେଉଥିବା ଔଷଧର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବୃକ୍‌କ ସମସ୍ୟା, ତରଳ ଝାଡ଼ା, ବାନ୍ତି, ଉଚ୍ଚ ରକ୍ତ ପୋଟାସିୟମ୍ ଏବଂ ସଂକ୍ରମଣ ଅନ୍ତର୍ଭୁକ୍ତ  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତ ଶର୍କରା, ସ୍ନାୟୁଗତ ସମସ୍ୟା, ଲିମ୍ଫୋମା ଏବଂ ଆନାଫାଇଲକ୍‌ସିସ ଅନ୍ତର୍ଭୁକ୍ତ ହୋଇପାରେ  କ୍ରିମ୍ ଭାବରେ ବ୍ୟବହୃତ ହେଲେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଲୁ, ମୁଣ୍ଡବିନ୍ଧା ଏବଂ ଲାଲ ଚର୍ମ ଅନ୍ତର୍ଭୁକ୍ତ  ଗର୍ଭାବସ୍ଥାରେ କ୍ରିମ୍ ସୁରକ୍ଷିତ କି ନାହିଁ ତାହା ଅସ୍ପଷ୍ଟ ରହିଛି। ଟାକ୍ରୋଲିମସ ହେଉଛି ଏକ କ୍ୟାଲସିନ୍ୟୁରିନ ଇନହିବିଟର  ଟି ଜୀବକୋଷଗୁଡ଼ିକର କାର୍ଯ୍ୟକଳାପ ହ୍ରାସ କରି ଏହା କାର୍ଯ୍ୟ କରେ ବୋଲି ବିଶ୍ୱାସ କରାଯାଏ  ୧୯୮୭ ମସିହାରେ ଟାକ୍ରୋଲିମସ୍ ଆବିଷ୍କୃତ ହୋଇଥିଲା ଏବଂ ୧୯୯୪ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଅନୁମୋଦିତ ହୋଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ୫ ମିଗ୍ରାର ୫୦ଟି ଟାବଲେଟ ପାଇଁ ଏନଏଚଏସକୁ ୨୦୨୦ ମସିହାରେ ପ୍ରାୟ 206 ପାଉଣ୍ଡ ଖର୍ଚ୍ଚ କରିଥାଏ  ଯୁକ୍ତରାଷ୍ଟ୍ରରେ ଏହାର 0.୧%ର ମୂଲ୍ୟ ୩୬ ଡଲାର ଥିଲା । ଏହା ପ୍ରଥମେ ଜାପାନର ଏକ ମୃତ୍ତିକା ନମୁନାରୁ ତିଆରି ହୋଇଥିଲା ଯେଉଁଥିରେ ସ୍ଟ୍ରେପ୍ଟୋମାଇସେସ ସୁକୁବେନସିସଜୀବାଣୁ ରହିଥିଲା
ଏହି ଲେଖାଟି ଦହିବରା ବାବଦରେ । ବାକିସବୁ ପାଇଁ, ବରା ଓ ଦହିବରା-ଆଳୁଦମ ଦେଖନ୍ତୁ । ଦହିବରା ଏକ ପାରମ୍ପାରିକ ଓଡ଼ିଆ ଖାଦ୍ୟ ଯାହା ବରାକୁ ଦହିରେ ପକାଇ ତିଆରି କରାଯାଇଥାଏ । ଓଡ଼ିଶା ବାଦ ଏହା ଦକ୍ଷିଣ ଭାରତରେ ଖୁବ ଜଣାଶୁଣା ଓ ଭାରତର ବାକି ଅଞ୍ଚଳରେ ମଧ୍ୟ ଖିଆଯାଇଥାଏ । ଓଡ଼ିଶାର କଟକ ସହର ଦହିବରା ପାଇଁ ଖ୍ୟାତିଲାଭ କରିଛି । ଉପାଦାନ ବରା ଦହି ପିଆଜ ଧଣିଆ ପତ୍ର କଞ୍ଚାଲଙ୍କା ପ୍ରଣାଳୀ ବରାକୁ ଛଣାହେବା ପରେ କିଛି ସମୟ ଦହି ମିଶା ଲୁଣ ପାଣିରେ ପାଣିରେ ପକାଇ ଦିଆଯାଇଥାଏ । ବରା ସବୁ ପାଣିରେ ଭିଜିଗଲେ ସେଥିରେ ଦହି ମିଶାଯାଇଥାଏ । ଏହା ଉପରେ ଭୃଷୁଙ୍ଗା ପତ୍ରକୁ ଭାଜି ଧଣିଆ ପତ୍ର, ଲଙ୍କା, ପିଆଜ ଆଦିରେ ସଜାଇ ପରଷାଯାଇଥାଏ । ଓଡ଼ିଶାର କଟକର ଦହିବରା-ଆଳୁଦମ ଖୁବ ପ୍ରସିଦ୍ଧ । ପରଷା ଏହା ଏକ ଜଳଖିଆ ଭାବରେ ପରଷାଯାଇଥାଏ । ଅନେକ ବିବାହ ଓ ପୂଜା ପାର୍ବଣ ଓ ଉତ୍ସବରେ ମଧ୍ୟ ଏହା ପରଷାଯାଇଥାଏ ।
ସିଂହଭୂମି ଓଡ଼ିଆ, ଓଡ଼ିଶାର ଉତ୍ତର ଦିଗରେ ଥିବା ଷଢ଼େଇଖଳା-ଖରସୁଆଁ ଜିଲ୍ଲାର କଥିତ ଓଡ଼ିଆ ଭାଷା । ଝାଡ଼ଖଣ୍ଡ ରାଜ୍ୟରେ ପ୍ରଚଳିତ ଏହି ଓଡ଼ିଆ ଭାଷା ଓଡ଼ିଶାରେ ପ୍ରଚଳିତ ଓଡ଼ିଆ ସହ ପ୍ରାୟତଃ ସମାନ । ଝାଡ଼ଖଣ୍ଡ ରାଜ୍ୟର ସମସ୍ତ ଓଡ଼ିଆ ଲୋକ ଓ ପଶ୍ଚିମ ବଙ୍ଗ ରାଜ୍ୟର ଓଡ଼ିଶା ସୀମାଞ୍ଚଳରେ ରହୁଥିବା ଓଡ଼ିଆ ଲୋକ ଏହି ଭାଷାକୁ କଥିତ ଭାଷା ଭାବରେ ବ୍ୟବହାର କରିଥାନ୍ତି । ଐତିହାସିକ ସିଂହଭୂମି ଅଞ୍ଚଳ, ଯାହା ଏକଦା ପ୍ରାଚୀନ କୋଶଳ ରାଜ୍ୟର ଅଂଶବିଶେଷ ଥିଲା ସେଠାରେ ଏହି ଭାଷାକୁ ହିନ୍ଦୀ ସହ କୁହାଯାଇଥାଏ । କଥିତ ଅଞ୍ଚଳ ସମୂହ ଏହି ଅଞ୍ଚଳର ଅଣଓଡ଼ିଆ ଭାଷାର ଲୋକଙ୍କ ପାଇଁ ମଧ୍ୟ ଏହା ଦ୍ୱିତୀୟ ଭାଷା ଭାବରେ ବ୍ୟବହୃତ ହେଇଥାଏ । ଚକ୍ରଧରପୂର, ଷଢ଼େଇଖଳା-ଖରସୁଆଁ ସହରରେ ଓଡ଼ିଆ ଭାଷା କହୁଥିବା ଲୋକ ସଂଖ୍ୟା ବହୁ ଅଧିକ । ଇତିହାସର ତଥ୍ୟ ଅନୁସାରେ ପୁରାତନ ପୋରାହାଟ ରାଜକୀୟ ଶାସନ ସମୟରେ ଏହି ଓଡ଼ିଆ ଦରବାରିଆ ଭାଷା ଥିବା ଜଣାପଡେ । ଭିନ୍ନତା ମୂଳ ଓଡ଼ିଆଠାରୁ ସିଂହଭୂମି ଓଡ଼ିଆ ଭାଷା କିଛି ମାତ୍ରାରେ ଭିନ୍ନ ହେଇଥାଏ । ଏଥିରେ ଉଚ୍ଚାରଣ କରାଯାଉଥିବା ସ୍ୱରରେ ନିକଟସ୍ଥ କୁର୍ମି ଭାଷା ଓ ସମ୍ବଲପୁରୀ ଭାଷା, କେଉଁଝର ଜିଲ୍ଲା ଓ ମୟୂରଭଞ୍ଜ ଜିଲ୍ଲାରେ ବ୍ୟବହୃତ ଓଡ଼ିଆ ଭାଷାର ଅନେକ ଶବ୍ଦ, ତଥା ତାହାର ଉଚ୍ଚାରଣ ଭାଗର ସମ୍ମିଶ୍ରଣ ଘଟିଥାଏ । ଲୋକ ସଂସ୍କୃତିରେ ସିଂହଭୂମି ଓଡ଼ିଆ ଓ ସାହିତ୍ୟ ସିଂହଭୂମି ଅଞ୍ଚଳ ଭାଷା ଭିତ୍ତିରେ ରାଜ୍ୟ ବିଭାଜନ ବେଳେ ଓଡ଼ିଶା ରାଜ୍ୟରୁ ବିଚ୍ଛିନ୍ନ ହେଇଥିଲେ ମଧ୍ୟ, ଏଠାରେ ଥିବା ବହୁ ସଂଖ୍ୟାରେ ଓଡ଼ିଆ ମୂଳ ଭାଷାଭାଷି ଅଧିବାସୀ ଏବେ ମଧ୍ୟ ଓଡ଼ିଆରେ କହିବା, ପଢ଼ିବା ଓ ଲେଖନ ଜାରି ରଖିଛନ୍ତି । ସେହି ଅଞ୍ଚଳରେ ସ୍କୁଲମାନଙ୍କରେ ମଧ୍ୟ ଓଡ଼ିଆକୁ ଦ୍ୱିତୀୟ ଭାଷା ଭାବରେ ପଢ଼ା ଯାଇଥାଏ । ସେହି ଅଞ୍ଚଲୁ ଅନେକ ଲେଖକ ଓଡ଼ିଆ ଭାଷାରେ ଅନେକ ପୁସ୍ତକ ମଧ୍ୟ ରଚନା କରି ମୂଳ ଓଡ଼ିଆ ସାହିତ୍ୟକୁ ଅବଦାନ ଦେଇଥାନ୍ତି । ଷଢ଼େଇଖଳା ଅଞ୍ଚଳର ଓଡ଼ିଆ ଭାଷାରେ ଗୀତ ସହ  "ଛଉ"  ନୃତ୍ୟ ମଧ୍ୟ ଆଦୃତ । ଛୋଟନାଗପୁର ମାଳଭୂମି ଅଞ୍ଚଳର ପ୍ରସିଦ୍ଧ  "ଝୁମୁର"  ନୃତ୍ୟର ଗୀତ ଓଡ଼ିଆ ଭାଷାରେ ଓଡ଼ିଆ ଗୀତିକାରଙ୍କଦ୍ୱାରା ଲିଖିତ ହେଇଥାଏ । ଅନେକ ଲେଖକଙ୍କ ମଧ୍ୟରୁ ପ୍ରଫୁଲ୍ଲ ସିଂହଦେଓ ବହୁ ସଂଖ୍ୟାରେ ଝୁମୁର ସଂଗୀତା ରଚନା ଓ ସ୍ୱର ସଂଯୋଜନା କରିଛନ୍ତି ।
ଚିରଞ୍ଜୀବ ବିଶ୍ୱାଳ  (ଜନ୍ମ: ୨ ଜାନୁଆରୀ ୧୯୬୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି । ୨୦୦୪ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ତିର୍ତ୍ତୋଲ ଓ ଜଗତସିଂହପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଚିରଞ୍ଜୀବ ବିଶ୍ୱାଳ ୧୯୬୩ ମସିହାର ଜାନୁଆରୀ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବସନ୍ତ କୁମାର ବିଶ୍ୱାଳ ଓ ପତ୍ନୀଙ୍କ ନାମ ତେଜାଲ ବିଶ୍ୱାଳ । ତାଙ୍କ ବାପା ଜଣେ ଓଡ଼ିଆ ରାଜନେତା ଥିଲେ । ରାଜନୈତିକ ଜୀବନ ଚିରଞ୍ଜୀବ ବିଶ୍ୱାଳ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି ।
ଇଲୋକ୍ଟ୍ରୋନିକ ମେଲ ବା ଡାକ, ସାଧାରଣତଃ ଇମେଲ ବୋଲି ୧୯୯୩ ମସିହାରୁ ଜଣାଯାଏ । ଏହାଦ୍ୱାରା ଇଣ୍ଟରନେଟ ମାଧ୍ୟମରେ ଗୋଟିଏ ବ୍ୟବହାରକାରୀ ଅନ୍ୟ ଏକ ବ୍ୟବହାରକାରୀକୁ ବାର୍ତ୍ତା, ରେକର୍ଡ କରାଯାଇଥିବା ବାର୍ତ୍ତା, ଛବି , ଭିଡିଓ ଆଦି ପଠାଇ ପାରିବ । ପୂର୍ବରୁ ତତ୍-କ୍ଷଣାତ ବାର୍ତ୍ତାବାହ ଭଳି ବାର୍ତ୍ତା ପଠାଳୀ ଓ ବାର୍ତ୍ତା ଗ୍ରହଣକାରୀ ଦୁଇ ଜଣକୁ ଏକା ସମୟରେ ଅନଲାଇନ ରହିବାକୁ ପଡୁଥିଲା । କିନ୍ତୁ ବର୍ତ୍ତମାନ - -  (ସଞ୍ଚୟ କରି ଆଗକୁ ବଢିବା) ପ୍ରକ୍ରିୟାକୁ ଆଧାରିତ କରି ପ୍ରସ୍ତୁତ କରାଯାଇଥିବାରୁ ଏକ ସମୟରେ ଦୁଇ ଜଣଙ୍କୁ ଅନଲାଇନ ରହିବା ଆବଶ୍ୟକ ପଡୁନାହିଁ  । ଇମେଲ ସର୍ଭର ବାର୍ତ୍ତା ଗ୍ରହଣ କରିବା ପରେ ସଞ୍ଚିତ କରି ରଖିଥାଏ ଯଦ୍ୱାରା ବ୍ୟବହାରକାରୀ ଯେତେବେଳେ ମଧ୍ୟ ଅନଲାଇନ ଆସିଲେ ବାର୍ତ୍ତା ପାଇପାରେ । ଇତିହାସ ଇଲୋକ୍ଟୋନିକ୍ସ ମେଲ ଶବ୍ଦଟି ସାଧାରତଣଃ ଇଲୋକ୍ଟୋନିକ୍ସ ବାର୍ତ୍ତା ସଂଞ୍ଚାରଣ ପାଇଁ ବ୍ୟାବହାର କରାଯାଉଥିଲା । ଉତ୍ପତ୍ତି କାର୍ଯ୍ୟ ପ୍ରଣାଳୀ ପ୍ରକାର ୱେବ ଆଧାରିତ ଇମେଲ ଇମେଲ୍ ସେବା ପ୍ରଦାନ କରୁଥିବା ଅନେକ ୱେବ୍-ଆଧାରିତ ଇମେଲ୍ ସେବା ପ୍ରଦାନକାରୀ ରହିଛନ୍ତି, ଯେପରିକି ହଟମେଲ୍, ୟାହୁ ମେଲ୍, ଆଉଟଲୁକ୍, ଜିମେଲ୍ ଇତ୍ୟାଦି । ଏଗୁଡିକ ବ୍ୟବହାର କରି, ଯେ କୌଣସି ବ୍ୟକ୍ତି ଏକ ୱେବ୍ ବ୍ରାଉଜର୍ ମାଧ୍ୟମରେ ନିଜ ୱେବସାଇଟରେ ଲଗ୍ କରି ସେମାନଙ୍କର ଇମେଲ୍ ଗ୍ରହଣ କରିପାରିବ କିମ୍ବା ପଠାଇ ପାରିବେ । ଏହି ସେବା ପ୍ରଦାନକାରୀ ବ୍ୟବସ୍ଥାରେ ଇମେଲଗୁଡ଼ିକ ପ୍ରି-ଡାଉନଲୋଡ୍ ବା ପ୍ରଥମରୁ ଡାଇନ ଲୋଡ଼ ହୋଇ ରହେ ନାହିଁ, ତେଣୁ ଏକ ଇମେଲ୍ ଖୋଲିବା ପାଇଁ ଇଣ୍ଟରନେଟ୍ ଦରକାର ହୋଇଥାଏ ।
ପ୍ରିଅନ୍ ଏକ ରୋଗ ସୃଷ୍ଟିକାରୀ ବିକୃତ ପ୍ରୋଟିନ୍ । ଅନ୍ୟ ରୋଗ ସୃଷ୍ଟିକାରୀ ଭୂତାଣୁ, ଜୀବାଣୁ, ବ୍ୟାକ୍ଟେରିଆ ଓ ପରଜୀବୀମାନଙ୍କଠାରୁ ଏହା ଭିନ୍ନ । କାରଣ ଏଥିରେ କୌଣସି ପ୍ରକାରର ନିୟୁକ୍ଲିକ୍ ଏସିଡ୍ ନଥାଏ । ଆବିଷ୍କାର ପ୍ରିଅନ୍ ପ୍ରୋଟିନ୍ କୁୁ ଷ୍ଟାନଲେ ବି. ପ୍ରୁସିନର୍ ୧୯୮୨ ମସିହାରେ ନାମିତ କରିଥିଲେ ଓ ଏହି ପ୍ରକାର ପ୍ରୋଟିନ୍କୁ ଚିହ୍ନଟ କରିପାରିଥିଲେ । ସେଥିପାଇଁ ତାଙ୍କୁ ୧୯୯୭ ମସିହାର ଶରୀରତତ୍ତ୍ୱ ଓ ଭେଷଜ ବିଜ୍ଞାନରେ ଉଲ୍ଲେଖନୀୟ ଅବଦାନ ପାଇଁ ନୋବେଲ ପୁରସ୍କାର ଦିଆଯାଇଥିଲା । ପ୍ରିଅନ୍ ପ୍ରୋଟିନ୍ର ଗଠନ ସାଧାରଣ ପ୍ରିଅନ୍ ପ୍ରୋଟିନ୍  ରେ ୨୦୯ ଗୋଟି ଆମିନୋ ଏସିଡ୍ ଥାଏ । ଏହା ୩୫ରୁ ୩୬ କିଲୋ ଡାଲଟନ୍ର ବସ୍ତୁତ୍ୱର ଟେଲିଫୋନ୍ ତାର ପରି ଗୁଡ଼େଇ ହୋଇଥିବା ଏକ ପ୍ରୋଟିନ୍ । ସାଧାରଣ ପ୍ରିଅନ୍ ପ୍ରୋଟିନ୍କୁ   ବୋଲି ଜଣାଯାଏ । କିନ୍ତୁ ବିକୃତ ପ୍ରିଅନ୍ ପ୍ରୋଟିନ୍କୁ   ବୋଲି ନାମିତ କରାଯାଇଛି । ଏହି ପ୍ରକାରର ପ୍ରୋଟିନ୍ ବସ୍ତୁତ ମସ୍ତିଷ୍କର କୋଷରେ ଥାଏ । ବିକୃତ ପ୍ରିଅନ୍ ପ୍ରୋଟିନ୍ ସହଜରେ କୌଣସି ରାସାୟନିକ ପଦାର୍ଥ କିମ୍ବା ଏନ୍ଜାଇମ୍ଦ୍ୱାରା ନଷ୍ଟ ହୋଇପାରେ ନାହିଁ । ପ୍ରିଅନ୍ ଜନିତ ରୋଗ ପ୍ରିଅନ୍ ପ୍ରୋଟିନ୍ ବିଶେଷ କରି ବିଭିନ୍ନ ପ୍ରକାର ସ୍ତନ୍ୟପାନୀୟ ପ୍ରାଣୀଙ୍କଠାରେ ମାରାତ୍ମକ ମସ୍ତିଷ୍କ ରୋଗ ସୃଷ୍ଟି କରିପାରେ । ଏହି ପ୍ରକାରର ରୋଗକୁ ଟ୍ରାନ୍ସମିସିବଲ୍ ସ୍ପଞ୍ଜିି୍ଫର୍ମ ଏନ୍ସେଫାଲୋପାଥିଜ୍  ( , ) ବୋଲି ନାମିତ କରାଯାଇଛି  । ବିକୃତ ପ୍ରିଅନ୍ ପ୍ରୋଟିନ୍ ଜଣେ ଆକ୍ରାନ୍ତ ଜୀବର ଶରୀରରୁ ଅନ୍ୟ ସୁସ୍ଥ ଜୀବଙ୍କ ଶରୀରକୁ ବାୟୁ, ରକ୍ତ, ମୂତ୍ର, ଲାଳ ଇତ୍ୟାଦିରେ ବ୍ୟାପିପାରେ । ଯଦି କୌଣସି ପ୍ରକାରେ ଏବଂ ବିକୃତ ପି୍ରଅନ୍ ସୁସ୍ଥ ଲୋକର ଶରୀରରେ ପ୍ରବେଶ କରେ ତେବେ ଏହା ଶରୀରରେ ଥିବା ଭଲ ପ୍ରୋଟିନ୍କୁ ପ୍ରିଅନ୍ ପ୍ରୋଟିନ୍ରେ ପରିବର୍ତ୍ତନ କରିଦିଏ । ଗୋଟିଏ   ଏକ   ସହ ମିଳିତ ହେଲେ ଏହା  କୁ  ରେ ପରିବର୍ତ୍ତନ କରିଦିଏ । ପୁଣି ଏହି ଦୁହେଁ ମିଶି ଅନ୍ୟ  କୁ ମଧ୍ୟ ବିକୃତ କରି ଦେଇପାରନ୍ତି । ଏହି ପ୍ରକାରର ପ୍ରୋଟିନ୍ ମସ୍ତିଷ୍କ କୋଷରେ ବହୁଳ ଭାବରେ ଥିବାରୁ ଏ ପ୍ରକାର ବିକୃତ ପରିବର୍ତ୍ତନ ଯୋଗୁଁ ମସ୍ତିଷ୍କର କୋଷକୁ ନଷ୍ଟ କରି ଏହାକୁ ସ୍ପଞ୍ଜ ସଦୃଶ କରିଦିଏ । ଫଳରେ ଆକ୍ରାନ୍ତ ବ୍ୟକ୍ତି ମାନସିକ ସନ୍ତୁଳନ ହରାଇଥାଏ ଓ ପାଗଳ ପରି ବ୍ୟବହାର କରିଥାଏ । ପ୍ରିଅନ୍ଦ୍ୱାରା ମନୁଷ୍ୟମାନଙ୍କୁ ହେଉଥିବା ରୋଗଗୁଡ଼ିକ ହେଲା କ୍ରୁଜଫେଲଟ୍ ଜାକୋବ ଡିଜିସ୍, ଜର୍ଷ୍ଟମ୍ୟାନ୍- ଷ୍ଟ୍ରସଲର୍ -ସ୍ନେନ୍କର, ମାରାତ୍ମକ ବଂଶଗତ ନିଦ୍ରାହୀନତା ଓ କୁରୁ । ଗାଈଗୋରୁଙ୍କୁ ହେଉଥିବା ପ୍ରିଅନ୍ ରୋଗର ନାମ ହେଲା- ବୋଭାଇନ୍ ସ୍ପଞ୍ଜିି୍ଫର୍ମ ଏନ୍ସେଫାଲୋପାଥିଜ୍ ଓ ମେଣ୍ଢାମାନଙ୍କଠାରେ ଦେଖା ଯାଉଥିବା ଏହି ପ୍ରକାର ରୋଗର ନାମ ସ୍କ୍ରାପି   । ଶେଷକଥା ପ୍ରିଅନ୍ଦ୍ୱାରା ହେଉଥିବା ରୋଗଗୁଡ଼ିକ ଅତି ମାରତ୍ମକ ଓ ଏହି ରୋଗ ପାଇଁ ଏ ପର୍ଯ୍ୟନ୍ତ କୌଣସି ସଠିକ୍ ଔଷଧ ବାହାରି ପାରିନାହିଁ । କିନ୍ତୁ ବୈଜ୍ଞାନିକମାନଙ୍କର ଅକ୍ଳାନ୍ତ ଉଦ୍ୟମ ଜାରି ରହିଛି ଓ ଏହାର ପ୍ରତିକାର ପାଇଁ ଯଥାଶୀଘ୍ର ସଫଳ ମିଳିବାର ଯଥେଷ୍ଟ ସମ୍ଭାବନା ରହିଛି ।
ଗ୍ରେଟ୍ ବ୍ରିଟେନ୍ ଓ ଉତ୍ତର ଆୟାର୍ଲ୍ଯାଣ୍ଡ୍ର ଯୁକ୍ତରାଜ୍ୟ, ବା ସାଧାରଣ ଭାବେ ଯୁକ୍ତରାଜ୍ୟ ଇଉରୋପୀୟ ମୂଳ ଭୂଖଣ୍ଡର ପଶ୍ଚିମ ଉପକୂଳରେ ଅବସ୍ଥିତ ଏକ ସାର୍ବଭୌମ ରାଷ୍ଟ୍ର ବା ରାଷ୍ଟ୍ରସଂଘ । ଯୁକ୍ତରାଜ୍ୟ ମଧ୍ୟରେ ଗ୍ରେଟ ବ୍ରିଟେନ ଦ୍ୱୀପ, ଆୟରଲ୍ୟାଣ୍ଡ ଦ୍ୱୀପର ଉତ୍ତରପୂର୍ବ ଭାଗ ଏବଂ ଅନେକ ଛୋଟ ଦ୍ୱୀପ ଅନ୍ତର୍ଭୁକ୍ତ । ଉତ୍ତର ଆୟରଲ୍ୟାଣ୍ଡ୍ ଓ ଆୟରଲ୍ୟାାଣ୍ଡ୍ ସାଧାରଣତନ୍ତ୍ର ମଝିରେ ସ୍ଥଳ ସୀମା ରହିଛି । ଏହାଛଡ଼ା ଯୁକ୍ତରାଜ୍ୟକୁ ଆଟଲାଣ୍ଟିକ ମହାସାଗର ଘେରିରହିଛି । ଏହାର ପୂର୍ବରେ ଉତ୍ତର ସମୁଦ୍ର, ଦକ୍ଷିଣରେ ଇଂରାଜୀ ପ୍ରଣାଳୀ ଏବଂ ଦକ୍ଷିଣ-ପଶ୍ଚିମରେ କେଲଟିକ ସାଗର ରହିଛି । ଏହାର ବେଳା ବିଶ୍ୱର ୧୨ତମ ଦୀର୍ଘ ଉପକୂଳ । ଆଇରିସ ସାଗର ଗ୍ରେଟ ବ୍ରିଟେନ ଏବଂ ଆୟରଲ୍ୟାଣ୍ଡକୁ ଅଲଗା କରିଥାଏ । ଯୁକ୍ତରାଜ୍ୟର ମୋଟ କ୍ଷେତ୍ରଫଳ ୨,୪୦,୦୦୦ ବର୍ଗ କି.ମି. । ଯୁକ୍ତରାଜ୍ୟ ଏକ ଏକକ ସଂସଦୀୟ ଗଣତନ୍ତ୍ର ଏବଂ ସାମ୍ବିଧାନିକ ଏକତନ୍ତ୍ର । ଏହାର ଏକତନ୍ତ୍ରୀ ହେଲେ ରାଣୀ ଏଲିଜାବେଥ ଦ୍ୱିତୀୟ । ସେ ୧୯୫୨ ମସିହାରୁ ରାଜତ୍ବ କରିଆସିଛନ୍ତି । ସେ ହେଉଛନ୍ତି ବିଶ୍ୱର ସବୁଠାରୁ ଅଧିକ ସମୟ ଧରି ଶାସନ କରିଥିବା ଶାସକ । ଯୁକ୍ତରାଜ୍ୟର ରାଜଧାନୀ ଲଣ୍ଡନ, ବିଶ୍ୱସ୍ତରୀୟ ନଗର ଓ ଆର୍ଥିକ କେନ୍ଦ୍ର ଏବଂ ଏହାର ଲୋକସଂଖ୍ୟା ୧.୦୩ କୋଟି । ଯୁକ୍ତରାଜ୍ୟ ଚାରୋଟି ଦେଶରେ ବିଭକ୍ତ: ଇଂଲଣ୍ଡ, ସ୍କଟଲ୍ୟାଣ୍ଡ, ୱେଲ୍ସ ଏବଂ ଉତ୍ତର ଆୟରଲ୍ୟାଣ୍ଡ । ସେମାନଙ୍କର ରାଜଧାନୀସବୁ ଯଥାକ୍ରମେ ଲଣ୍ଡନ, ଏଡିନବର୍ଗ, କାର୍ଡିଫ ଏବଂ ବେଲଫାଷ୍ଟ । ଇଂଲଣ୍ଡ ବ୍ୟତୀତ ବାକି ଦେଶଗୁଡ଼ିକର ନିଜ ସ୍ୱୟଂଶାସିତ ସରକାର ରହିଛି, । ପ୍ରତ୍ୟେକ ଦେଶର ଅଲଗା ଅଲଗା ଶାସନ କ୍ଷମତା ମଧ୍ୟ ରହିଛି । ଯୁକ୍ତରାଜ୍ୟର ଅନ୍ୟ ପ୍ରମୁଖ ସହରଗୁଡ଼ିକ ମଧ୍ୟରୁ ବର୍ମିଙ୍ଗହାମ, ଗ୍ଲାସଗୋ, ଲିଡ୍ସ, ଲିଭରପୁଲ ଏବଂ ମାଞ୍ଚେଷ୍ଟର ଅନ୍ୟତମ ।
ଘନଶ୍ୟାମ ବିଶ୍ୱାଳ ଓଡ଼ିଶାରେ ଜନ୍ମିତ ଜଣେ ଜଣାଶୁଣା ଓଡ଼ିଆ ଲେଖକ ଓ ଅନୁବାଦକ ଥିଲେ । ରଚନାବଳୀ ଅନୁବାଦ ସେ  "ରାଇଡର ହାଗାର୍ଡ଼" ଙ୍କ ଲିଖିତ ଇଂରାଜୀ ଲେଖାର ଓଡ଼ିଆରେ ରୂପାନ୍ତର କରିଥିଲେ ।
ବିଦିପ୍ତା ଚକ୍ରବର୍ତ୍ତୀ ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ବଙ୍ଗଳା କଥାଚିତ୍ର ଜଗତରେ କାମ କରନ୍ତି । ସେ ଦେବେଶ ଚଟୋପାଧ୍ୟାୟଙ୍କ ନାଟକ ବ୍ରେନ୍‌ରେ କାମ କରିଥିଲେ । ବ୍ୟକ୍ତିଗତ ଜୀବନ ବିଦିପ୍ତାଙ୍କ ବାପା ବିପ୍ଳବ କେତନ ଚକ୍ରବର୍ତ୍ତୀ ଜଣେ ଜଣାଶୁଣା ବଙ୍ଗଳା ଥିଏଟର ଅଭିନେତା ଓ ତାଙ୍କ ମାଆ ଦିପାଳୀ ଚକ୍ରବର୍ତ୍ତୀ ଜଣେ ନର୍ତ୍ତକୀ । ତାଙ୍କ ଦୁଇ ଭଉଣୀ ସୁଦିପ୍ତା ଚକ୍ରବର୍ତ୍ତୀ ଓ ବିଦିଶା ଚକ୍ରବର୍ତ୍ତୀ ମଧ୍ୟ ଅଭିନୟ ଜଗତରେ ସକ୍ରିୟ ଅଛନ୍ତି । ସେ କଥାଚିତ୍ର ନିର୍ଦ୍ଦେଶକ ବିର୍ସା ଦାସଗୁପ୍ତାଙ୍କୁ ୨୦୧୦ ମସିହାରେ ବିବାହ କରିଥିଲେ । ତାଙ୍କ ଝିଅ ଇଦା ଦାସଗୁପ୍ତା ଜଣେ ଶିଶୁ କଳାକାର ଭାବରେ ମଧ୍ୟ କାମ କରିଛନ୍ତି ।
ପାଞ୍ଚାଳ ଏକ ଭାରତୀୟ ଜନଗଣନା ସହର   ଅଟେ । ଏହା ପଶ୍ଚିମବଙ୍ଗର ହଓର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପାଞ୍ଚାଳ ୨୨.୫୩୬୭ ଉତ୍ତର ଅକ୍ଷାଂଶ ଓ ୮୮.୧୩୭୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାଞ୍ଚାଳ ସହରର ମୋଟ ଜନସଂଖ୍ୟା ୨୨୦୮୭ ଅଟେ । ସେଥି ମଧ୍ୟରୁ ୫୧.୭୬% ଜଣ ପରୁଷ ହୋଇଥିବା ବେଳେ ୪୮.୨୪% ଜଣ ନାରୀ ଅଟନ୍ତି । ପାଞ୍ଚାଳର ସାକ୍ଷରତା ହାର ୬୩.୪୮% ଅଟେ । ଏହା ଜାତୀୟ ହାରଠାରୁ ୧.୩୬% ପ୍ରତିଶତ ଅଧିକ ଅଟେ । ସେଥିରୁ ୩୫.୭୪% ପ୍ରତିଶତ ପୁରୁଷ ଓ ୨୭.୭୪% ନାରୀ ଅଟନ୍ତି । ୧୫.୪୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ପାଞ୍ଚାଳର ସରକାରୀ ଭାଷା ଅଟେ ।
ଗ୍ରେଗୋରୀ ପାଞ୍ଜି ଅନୁସାରେ ୭ ମାର୍ଚ୍ଚ ବର୍ଷର ୬୬ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୬୭ତମ  । ବର୍ଷ ଶେଷ ହେବା ପାଇଁ ଆଉ ୨୯୯ ଦିନ ବାକି ଅଛି ।
ମଞ୍ଜୁ ମୋଦି  (ଜନ୍ମ: ୧୧ ଫେବୃଆରୀ ୧୯୫୯) ଜଣେ ଓଡ଼ିଆ ଅନୁବାଦିକା  । ଅନୁବାଦ ଭିନ୍ନ ସେ ସାହିତ୍ୟର ଅନ୍ୟ ବିଭାଗରେ ମଧ୍ୟ ଲେଖନୀ ଚାଳନା କରନ୍ତି । ଜୈନେନ୍ଦ୍ର କୁମାରଙ୍କ ଲିଖିତ ହିନ୍ଦୀ ଉପନ୍ୟାସ କଲ୍ୟାଣୀକୁ ଓଡ଼ିଆ ଭାଷାକୁ ଅନୁବାଦ କରି ସେ ୨୦୨୦ ମସିହା ନିମନ୍ତେ କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାର ଲାଭ କରିଥିଲେ । ବ୍ୟକ୍ତିଗତ ଜୀବନ ମଞ୍ଜୁ ୧୯୫୯ ମସିହାରେ ଜନ୍ମଗ୍ରହଣ କରିଥିଲେ । ସେ ହିନ୍ଦୀ ଭାଷାରେ ପିଏଚଡ଼ି ହାସଲ କରିଛନ୍ତି । ୧୯୮୩ ମସିହାରୁ ସେ ଲେଖାଲେଖି ଆରମ୍ଭ କରିଥିଲେ । କଟକର ପ୍ରେସ ଛକ ନିକଟସ୍ଥ ନୂଆ ଛକରେ ତାଙ୍କର ବାସଗୃହ । ସାହିତ୍ୟ ସର୍ଜନା ମଞ୍ଜୁ ୬ଟି ମୌଳିକ ପୁସ୍ତକ, ୨ଟି ସମ୍ପାଦିତ ପୁସ୍ତକ, ୧୫ଟିରୁ ଅଧିକ ନିବନ୍ଧ, ୧୦୦ରୁ ଅଧିକ ପ୍ରବନ୍ଧ ରଚନା ସହିତ ସହିତ ହିନ୍ଦୀ ପତ୍ରିକା ବାର୍ତ୍ତା ବାହକ ଓ ଓଡ଼ିଆ ପତ୍ରିକା ଶୈଶବର ସମ୍ପାଦନା କରିଛନ୍ତି ।
ଭାରତର ସମସ୍ତ ମୋବାଇଲ ନମ୍ବର ୯, ୮ ଓ ୭ରେ ଆରମ୍ଭ ହେଇଥାଏ । ଏଥିରେ ବର୍ତ୍ତମାନ ବନ୍ଧ ଅବସ୍ଥାକୁ ଆସିଯାଉଥିବା  ' ପେଜର  "ପ୍ରଣାଳୀ ମଧ୍ୟ ଅନ୍ତର୍ଭୁକ୍ତ। ପ୍ରତି ସର୍କଲରେ ଏବେ / ସହ ବେସରକାରୀ ଅପରେଟର ୧୦ରୁ ବେଶୀ ରହିଛନ୍ତି । ସମସ୍ତ ନମ୍ବର ୧୦ ସଂଖ୍ୟା ବିଶିଷ୍ଠ ହେଇଥାଏ ଓ ଏଥିରେ ପ୍ରଥମ 4ଟି ସଂଖ୍ୟାରୁ ଅପରେଟର ବିଷୟରେ ଜାଣି ହୁଏ । ଜାତୀୟ କଲ୍ଲ ପାଇଁ କୋଡ ଦରକାର ହୁଏ ନାହିଁ । ଟେଲିକମ ଅଞ୍ଚଳ ଭାରତୀୟ ଟେଲିକମୁନିକେଶନ ବିଭାଗଦ୍ୱାରା ଦେଶର ବିଭିନ୍ନ ଅଞ୍ଚଳକୁ ଅଲଗା ଜୋନ କରାଯାଇଛି । ଭିଭିନ୍ନ ରାଜ୍ୟ ଏକ ଜୋନ ଭାବରେ ଥିଲେ ମଧ୍ୟ ଏଥିରେ ମୁମ୍ବାଇ, କଲିକତା ପରି ସହର ପାଇଁ ଅଲଗା ଜୋନ ରହିଛି । ବର୍ତ୍ତମାନ ଦେଶରେ 22ଟି ଜୋନ ରହିଛି । ବର୍ତ୍ତମାନ ମୋବାଇଲରୁ ଲଣ୍ଡ ଲାଇନ ପାଇଁ ଲାଗୁଥିବା  "୦"  ମଧ୍ୟ ଲାଗିବ ନାହି । ଜୋନ ସମୂହ ନେଟୱର୍କ ଅପରେଟର ୯ ସିରିଜ :- ବର୍ତ୍ତମାନ ମୋବାଇଲ ନମ୍ବରକୁ ଅନନ୍ୟ ଅପରେଟରକୁ ନେଇ ହେବାର ବ୍ୟବସ୍ଥା ରହିଛି ।
କୁସୁମ ଶିକଦାର ଜଣେ ବାଂଲାଦେଶୀ ଅଭିନେତ୍ରୀ, ଗାୟିକା ତଥା ମଡେଲ, ଲେଖିକା ଏବଂ ଜଣେ କବି । ସେ ମୁଖ୍ୟତଃ ବଙ୍ଗଳାଦେଶୀ କଥାଚିତ୍ର ଏବଂ ଦୂରଦର୍ଶନ କାର୍ଯ୍ୟକ୍ରମରେ ଅଭିନୟ କରନ୍ତି । ୨୦୦୨ ମସିହାରେ ସେ ବଙ୍ଗଳାଦେଶର ଆନନ୍ଦଧାରା ଫଟୋଜେନିକ୍ ଚମ୍ପିଆନ୍‌ରେ ବିଜୟୀହୋଇ ହୋଇଥିଲେ । ସେ ୨୦୦୪ ମସିହାରେ ବଙ୍ଗଳାଦେଶୀ ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଦୂରଦର୍ଶନ କାର୍ଯ୍ୟକ୍ରମ ଥିଲେ ଘାଟେର୍ କୋଠା । ୨୦୧୦ ମସିହାରେ ସେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ବଙ୍ଗଳାଦେଶୀ କଥାଚିତ୍ର ଥିଲା ଗହିନେ ଶବ୍ଦ । ୨୦୧୬ ମସିହାରେ ତାଙ୍କ ଅଭିନୀତ କଥାଚିତ୍ର ଶଙ୍ଖରଚିଲ୍ ଚଳଚ୍ଚିତ୍ର ପାଇଁ ତାଙ୍କୁ ବାଂଲାଦେଶ ଜାତୀୟ ଚଳଚ୍ଚିତ୍ର ପୁରସ୍କାରରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା । ପ୍ରାରମ୍ଭିକ ଜୀବନ କୁସୁମ ଛୋଟବେଳୁ ସଙ୍ଗୀତ ଅଭ୍ୟାସ କରୁଥିଲେ । ସେ ନଜରୁଲ ଏକାଡେମୀରୁ ନଜରୁଲ୍ ସଙ୍ଗୀତ ଏବଂ ଶାସ୍ତ୍ରୀୟ ସଙ୍ଗୀତରେ ପାଠ ପଢ଼ିଥିଲେ । ପରେ ସେ ଓସ୍ତାଦ ଗୁଲ ମହମ୍ମଦ ଏବଂ ଓସ୍ତାଦ ମୋରଶେଦଙ୍କଠାରୁ ସଙ୍ଗୀତ ଶିକ୍ଷା କରିଥିଲେ । ବୃତ୍ତିଗତ ଜୀବନ ଶିକଦାର ଜଣେ ଗାୟିକା ଭାବରେ ପ୍ରଥମେ କାମ କରିବା ଆରମ୍ଭ କରିଥିଲେ । ୧୯୯୯ ମସିହାରେ ତାଙ୍କର ପ୍ରଥମ ଏକକ ଆଲବମ୍ ତିମି ଆଜ୍ କତ ଦୂର୍ ମୁକ୍ତିଲାଭ କରିଥିଲା । ଏହାପରେ ୨୦୦୦ ଏବଂ ୨୦୦୧ରେ ତାଙ୍କର ଆଉ ଦୁଇଟି ସୋଲ ଆଲବମ୍ ମୁକ୍ତିଲାଭ କରିଥିଲା । ପରବର୍ତ୍ତୀ ସମୟରେ ସେ ଅନେକ ଟେଲିଭିଜନ ନାଟକରେ ଅଭିନୟ କରିଥିଲେ । ୨୦୦୪ ମସିହାରେ ସେ ପ୍ରଥମେ ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଦୂରଦର୍ଶନ କାର୍ଯ୍ୟକ୍ରମ ଥିଲା ଘାଟେର୍ କୋଠା । ଏହାପରେ ସେ ଯୋଗାଜୋଗ, ବୋଇ ପାଗଲ୍, ଶାରୀ, ଓପାରେତେ ଶର୍ବ ଶୁଖ୍, ବନ୍ଦି, ତ୍ରିଭୁଜ, ସୁପରମାନ୍, ସୁବଲେତ୍ ଗୁବଲେତ୍, ଆସ୍ଥା ଆଦି ଦୂରଦର୍ଶନ କାର୍ଯ୍ୟକ୍ରମରେ ଅଭିନୟ କରିଥିଲେ । ପରେ ସେ ଦୁଇଟି ଚଳଚ୍ଚିତ୍ର ଖାଲିଦ ମହମ୍ମଦ ମିଥୁଙ୍କ ଗହିନେ ଶୋବ୍ଦ ଏବଂ ସ୍ୱପ୍ନ ଅହମ୍ମଦଙ୍କ ଲାଲ ଟିପ୍‌ରେ ଅଭିନୟ କରିଥିଲେ । ଲାଲ ଟିପ୍‌ରେ ତାଙ୍କ ଅଭିନୟ ପାଇଁ ତାଙ୍କୁ ମେରିଲ୍ ପ୍ରଥମ ଆଲୋ ପୁରସ୍କାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା । ୨୦୧୬ ମସିହାରେ ତାଙ୍କ ଅଭିନୀତ କଥାଚିତ୍ର ଶଙ୍କଚିଲ ପାଇଁ ତାଙ୍କୁ ବଙ୍ଗଳାଦେଶୀ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଗୌତମ ଘୋଷ । ଏହି କଥାଚିତ୍ରଟିରେ ତାଙ୍କ ଅଭିନୟ ପାଇଁ ତାଙ୍କୁ ମେରିଲ୍ ପ୍ରଥମ ଆଲୋ ପୁରସ୍କାର ଉତ୍ସବରେ ସମୀକ୍ଷକଙ୍କ ପସନ୍ଦରେ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ କରାଯାଇଥିଲା । ବିବାଦ ୩ ଅଗଷ୍ଟ ୨୦୦୧୭ରେ ମୁକ୍ତିଲାଭ କରିଥିବା ଶିକଦାରଙ୍କ ମ୍ୟୁଜିକ୍ ଭିଡିଓ  "ନେଶା"  ୟୁଟ୍ୟୁବ୍‌ରେ ମାତ୍ର ଦୁଇ ସପ୍ତାହ ମଧ୍ୟରେ ଏହା ୧.୩ ମିଲିୟନ୍‌ରୁ ଅଧିକ ଲୋକ ଦେଇଥିଲେ । ଜଣେ ଓକିଲ ଏହି ଗୀତରେ ଦୃଶ୍ୟମାନ କରାଯାଇଥିବା କିଛି ଭିଡିଓ ଏବଂ ଗୀତରେ ଥିବା କିଛି ଶବ୍ଦକୁ ଅଶ୍ଳୀଳ ଦର୍ଶାଇ ଏହାକୁ ୟୁ-ଟ୍ୟୁବ୍‌ରୁ ଡିଲିଟ୍ କରିବାକୁ ଆଇନଗତ ନୋଟିସ୍ ପଠାଇଥିଲେ । ଗୀତ ମଧ୍ୟରେ ଥିବା ଏହି ଅଶ୍ଳୀଳ ଶବ୍ଦଗୁଡ଼ି ବାଂଲା ମ୍ୟୁଜିକ୍ ଇଣ୍ଡଷ୍ଟ୍ରିକୁ ଧ୍ୱଂସ କରୁଥିବା କଥା ଦର୍ଶାଇଥିଲେ ।
ନ୍ୟାସନାଲ ଷ୍ଟକ୍ ଏକ୍ସଚେଞ୍ଜ ଅଫ୍ ଇଣ୍ଡିଆ ଲିମିଟେଡ୍  ( ଏନଏସଇ ) ହେଉଛି ମହାରାଷ୍ଟ୍ରର ମୁମ୍ବାଇରେ ଅବସ୍ଥିତ ଭାରତର ଅଗ୍ରଣୀ ଷ୍ଟକ୍ ଏକ୍ସଚେଞ୍ଜ  ପରିସଂଖ୍ୟାନ ଉପରେ ଆଧାର କରି ବାଣିଜ୍ୟ ହୋଇଥିବା ଚୁକ୍ତି ସଂଖ୍ୟା ଅନୁଯାୟୀ ୨୦୨୧ ମସିହା ପର୍ଯ୍ୟନ୍ତ ଲଗାତାର ତିନି ବର୍ଷ ଧରି ଏହା ବିଶ୍ୱର ସର୍ବବୃହତ ଡେରିଭେଟିଭ୍ ଏକ୍ସଚେଞ୍ଜ ଅଟେ ଯାହା ଫ୍ୟୁଚର୍ସ ଇଣ୍ଡଷ୍ଟ୍ରି ଆସୋସିଏସନ୍  ଦ୍ୱାରା ପରିଚାଳିତ । ୨୦୨୧ କ୍ୟାଲେଣ୍ଡର ବର୍ଷ ପାଇଁ ୱାର୍ଲ୍ଡ ଫେଡେରେସନ୍ ଅଫ୍ ଏକ୍ସଚେଞ୍ଜ୍  ଦ୍ୱାରା ପରିଚାଳିତ ପରିସଂଖ୍ୟାନ ଅନୁଯାୟୀ ବାଣିଜ୍ୟ ସଂଖ୍ୟା ଅନୁଯାୟୀ ନଗଦ ଇକ୍ୱିଟିରେ ଏନଏସଇ ବିଶ୍ୱରେ ଚତୁର୍ଥ ସ୍ଥାନ ଅଧିକାର କରିଛି  ଏହା କେତେକ ଅଗ୍ରଣୀ ଆର୍ଥିକ ପ୍ରତିଷ୍ଠାନ, ବ୍ୟାଙ୍କ ଏବଂ ବୀମା କମ୍ପାନୀଗୁଡିକର ମାଲିକାନା ଅଧୀନରେ ଅଛି  ୧୯୯୨ରେ ଏନଏସଇ ଦେଶର ପ୍ରଥମ ବିମୁଦ୍ରୀକରଣ ଇଲେକ୍ଟ୍ରୋନିକ୍ ବିନିମୟ ଭାବରେ ପ୍ରତିଷ୍ଠିତ ହୋଇଥିଲା  ଏକ ଆଧୁନିକ, ସମ୍ପୂର୍ଣ୍ଣ ସ୍ୱୟଂଚାଳିତ ସ୍କ୍ରିନ-ଆଧାରିତ ଇଲେକ୍ଟ୍ରୋନିକ୍ ବାଣିଜ୍ୟ ବ୍ୟବସ୍ଥା ଯୋଗାଇବାରେ ଏନଏସଇ ଦେଶର ପ୍ରଥମ ବିନିମୟ ଥିଲା ଯାହା ଦେଶର କୋଣାନୁକୋଣରେ ଅବସ୍ଥିତ ନିବେଶକମାନଙ୍କୁ ସହଜ ବାଣିଜ୍ୟ ସୁବିଧା ପ୍ରଦାନ କରିଥିଲା  ଆଶିଷକୁମାର ଚୌହାନ ଏନଏସଇର ପରିଚାଳନା ନିର୍ଦ୍ଦେଶକ ଏବଂ ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ  ଭାରତୀୟ ଷ୍ଟକ୍ ଏକ୍ସଚେଞ୍ଜ ଏବଂ ଏନଏସଇ ଅନେକ ଦୁର୍ନୀତି ଦୁର୍ନୀତିରେ ଜଡିତ ହୋଇଛି ଯେପରିକି ୧୯୯୨ ଭାରତୀୟ ଷ୍ଟକ୍ ମାର୍କେଟ ଘୋଟଲା ଏବଂ ଅନ୍ୟାନ୍ୟ  ନ୍ୟାସନାଲ ଷ୍ଟକ୍ ଏକ୍ସଚେଞ୍ଜର ମୋଟ ବଜାର ପୁଞ୍ଜି ୩.୪ ଟ୍ରିଲିୟନ ଆମେରିକୀୟ ଡଲାରରୁ ଅଧିକ, ଯାହା ଅଗଷ୍ଟ ୨୦୨୧ ପର୍ଯ୍ୟନ୍ତ ଏହାକୁ ବିଶ୍ୱର ନବମ ବୃହତ୍ତମ ଷ୍ଟକ୍ ଏକ୍ସଚେଞ୍ଜରେ ପରିଣତ କରିଛି  ଏନଏସଇର ଫ୍ଲାଗସିପ୍ ସୂଚକାଙ୍କ, ନିଫ୍ଟି ୫୦, ଏକ ୫୦ ଷ୍ଟକ‌କୁ ନେଇ ଗଠିତ ସୁଚକାଙ୍କ, ଯାହା ଭାରତ ଏବଂ ସମଗ୍ର ବିଶ୍ୱରେ ନିବେଶକମାନେ ଭାରତୀୟ ପୁଞ୍ଜି ବଜାରର ମାନକ ଭାବରେ ବ୍ୟବହାର କରନ୍ତି  ଏନଏସଇଦ୍ୱାରା ୧୯୯୬ରେ ନିଫ୍ଟି ୫୦ ସୂଚକାଙ୍କ ଉନ୍ମୋଚନ କରାଯାଇଥିଲା  ତଥାପି, ବୈଦ୍ୟନାଥନ୍  (୨୦୧୬) ଆକଳନ କରିଛନ୍ତି ଯେ ଭାରତୀୟ ଅର୍ଥନୀତି / ଜିଡିପିର ମାତ୍ର ୪% ପ୍ରକୃତରେ ଭାରତର ଷ୍ଟକ୍ ଏକ୍ସଚେଞ୍ଜରୁ ଉତ୍ପନ୍ନ ହୋଇଛି  । ଆମେରିକା ପରି ଦେଶ ତୁଳନାରେ ଯେଉଁଠାରେ ଦେଶର ଜିଡିପିର ପ୍ରାୟ ୭୦% କର୍ପୋରେଟ୍ କ୍ଷେତ୍ରର ବୃହତ କମ୍ପାନୀରୁ ଉତ୍ପନ୍ନ ହୁଏ, ଭାରତରେ କର୍ପୋରେଟ୍ କ୍ଷେତ୍ର ଜାତୀୟ ଜିଡିପିର ମାତ୍ର ୧୨-୧୪%  (ଅକ୍ଟୋବର ୨୦୧୬ ଅନୁଯାୟୀ) ଅଟେ  ଏଥିମଧ୍ୟରୁ କେବଳ ୭,୪୦୦ କମ୍ପାନୀ ତାଲିକାଭୁକ୍ତ ହୋଇଛି ଯେଉଁଥିରୁ କେବଳ ୪୦୦୦ ବାଣିଜ୍ୟ ବିଏସଇ ଏବଂ ଏନଏସଇରେ ଷ୍ଟକ୍ ଏକ୍ସଚେଞ୍ଜରେ କରନ୍ତି  ତେଣୁ ବିଏସଇ ଏବଂ ଏନଏସଇରେ ଷ୍ଟକ୍ କାରବାର ଭାରତୀୟ ଅର୍ଥନୀତିର ପ୍ରାୟ ୪% ଅଟେ, ଯାହା ତଥାକଥିତ ଅସଂଗଠିତ କ୍ଷେତ୍ର ଏବଂ ଘରୋଇ ଖର୍ଚ୍ଚରୁ ଏହାର ଆୟ ସମ୍ବନ୍ଧୀୟ କାର୍ଯ୍ୟକଳାପର ଅଧିକାଂଶ ଉତ୍ପନ୍ନ କରେ  ଇକୋନୋମିକ୍ ଟାଇମ୍ସ ଆକଳନ କରିଛି ଯେ ଅପ୍ରେଲ ୨୦୧୮ ସୁଦ୍ଧା ୬ କୋଟି ଖୁଚୁରା ନିବେଶକମାନେ ଇକ୍ୱିଟିର ସିଧାସଳଖ କ୍ରୟ ମାଧ୍ୟମରେ କିମ୍ବା ମ୍ୟୁଚୁଆଲ୍ ଫଣ୍ଡ ମାଧ୍ୟମରେ ଭାରତରେ ଷ୍ଟକ‌ରେ ସେମାନଙ୍କର ସଞ୍ଚୟ ବିନିଯୋଗ କରିଥିଲେ। ଏହା ପୂର୍ବରୁ ବିମଳ ଜାଲାନ କମିଟି ରିପୋର୍ଟରେ ଆକଳନ କରାଯାଇଥିଲା ଯେ ଭାରତର ଜନସଂଖ୍ୟାର ମାତ୍ର ୧.୩% ଷ୍ଟକ ବଜାରରେ ବିନିଯୋଗ କରିଛନ୍ତି, ଯାହା କି ଆମେରିକାରେ ୨୭% ଏବଂ ଚୀନରେ ୧୦% ଥିଲା ।
କୋକେନ ନିଶା ବିଷୟରେ କୋକେନର ନକାରାତ୍ମକ ତଥା ସମ୍ଭାବ୍ୟ ଜୀବନ ପ୍ରତି ବିପଦର ସୂଚନା ଦିଆଯାଏ । ଏହାକୁ ବ୍ୟବହାର କରିବାର କିଛି ସମୟ ପରେ ଦ୍ରୃତ ହୃଦ୍‌ଗତି, ଉଚ୍ଚ ରକ୍ତ ଚାପ, ଏବଂ ଉତ୍ତେଜନା ଲକ୍ଷଣମାନ ଦେଖାଯାଏ । ଏହାର ପ୍ରଭାବରେ ଶରୀର ତାପମାତ୍ରା ଅଧିକ ହୋଇ ଝାଳ ବାହାରିପାରେ  ଅବସ୍ଥା ଜଟିଳ ହେଲେ ତୀବ୍ର କରୋନାରି ସିଣ୍ଡ୍ରୋମ, ବାତ, ଷ୍ଟ୍ରୋକ, ନିମୋଥୋରାକ୍ସ ଏବଂ ଏକସାଇଟେଡ ଡେଲିରିୟମ ହୋଇପାରେ  କୋକେନ‌କୁ ଧୂମପାନ, ଇଞ୍ଜେକ୍ସନ କିମ୍ବା ନାକ ବାଟେ ଗ୍ରହଣ କରାଯାଇପାରେ  ଧୂମପାନ କରିବାର ୫ ସେକେଣ୍ଡ ମଧ୍ୟରେ, ଇଞ୍ଜେକ୍‌ସନ ନେବାର ଏକ ମିନିଟ୍ ମଧ୍ୟରେ ଏବଂ ନାକ ବାଟେ ନେବାର ୫ ମିନିଟ୍ ମଧ୍ୟରେ କୋକେନର ପ୍ରଭାବ ଆରମ୍ଭ ହୁଏ  ପ୍ରଭାବ ୫ରୁ ୯୦ ମିନିଟ୍ ପର୍ଯ୍ୟନ୍ତ ରହିଥାଏ  ଏହାକୁ ଶରୀରରେ ଲୁଚେଇ ନେଲାବେଳେ ବିଷାକ୍ତ କ୍ରିୟା ଆରମ୍ଭ ହୋଇପାରେ । ପରିସ୍ରା ପରୀକ୍ଷା କରି ଏହି ଅବସ୍ଥା ନିର୍ଣ୍ଣୟ କରାଯାଇପାରେ ଯାହା କୋକେନ ଗ୍ରହଣ କରିବାର ଗୋଟିଏ କିମ୍ବା ଦୁଇ ଦିନ ପର୍ଯ୍ୟନ୍ତ ସକରାତ୍ମକ ରହିଥାଏ ଏବଂ ଦୀର୍ଘକାଳୀନ ବ୍ୟବହାର କରୁଥିଲେ ସପ୍ତାହ ବ୍ୟାପି ରହିଥାଏ  କ୍ୱଚିତ ଏହାର ମିଥ୍ୟା ପଜିଟିଭ୍ ଫଳ ମିଳିଥାଏ  ପ୍ରାରମ୍ଭିକ ଚିକିତ୍ସାରେ ସାଧାରଣତଃ ବେଞ୍ଜୋଡାଏଜେପିନ ଔଷଧ ଯେପରିକି ଲୋରାଜେପାମ କିମ୍ବା ମିଡାଜୋଲାମ ଇଞ୍ଜେକସନ ଦିଆଯାଇଥାଏ  ଯଦି ଉଚ୍ଚ ରକ୍ତଚାପ ଜାରି ରହେ, ତେବେ ଏହା ନିକାର୍ଡ଼ିଆପାଇନ କିମ୍ବା ଲାବେଟାଲୋଲ ଦେଇ ପରିଚାଳନା କରାଯାଇପାରେ  ଉଚ୍ଚ ତାପମାତ୍ରା ନିମନ୍ତେ ଅତିରିକ୍ତ ଥଣ୍ଡାକାରୀ କୌଶଳ ଆବଶ୍ୟକ ହୁଏ  ଛାତି ଯନ୍ତ୍ରଣା ହେଉଥିଲେ ଆସ୍ପିରିନ୍ ଏବଂ ନାଇଟ୍ରୋଗ୍ଲେସିରିନ୍ ବ୍ୟବହାର କରାଯାଇପାରେ। ଯେଉଁମାନଙ୍କର ଏକ ଚଉଡ଼ା କ୍ୟୁଆରଏସ କମ୍ପ୍ଲେକ୍ସ ଥାଏ, ସେମାନଙ୍କୁ ସୋଡ଼ିଅମ ବାଇକାର୍ବୋନେଟ ଦେଇ ଚିକିତ୍ସା କରାଯାଇପାରେ  ୨୦୧୮ ମସିହାର ବିଶ୍ୱରେ ପ୍ରାୟ ୧୯ ନିୟୁତ ଲୋକ କୋକେନ ବ୍ୟବହାର କରିଥିଲେ ଓ ସାଧାରଣତଃ ଉତ୍ତର ଆମେରିକା ଏବଂ ପଶ୍ଚିମ ୟୁରୋପର ଲୋକମାନେ ବ୍ୟବ‌ହାର କରିଥାଆନ୍ତି  ଯୁକ୍ତରାଷ୍ଟ୍ରରେ ୨୦୧୧ ମସିହାରେ ପ୍ରାୟ ୫୦ ଲକ୍ଷ ଲୋକ କୋକେନ ବ୍ୟବହାରର କରୁଥିବାରୁ ଜରୁରୀକାଳୀନ ବିଭାଗରେ ସେମାନଙ୍କର ଯତ୍ନ ନେବା ଆବଶ୍ୟକ ହୋଇଥିଲା ଏବଂ ୨୦୧୯ ମସିହାରେ ଏହା ରୋଗ ଯୋଗୁ ୧୫,୯୦୦ ଲୋକଙ୍କର ମୃତ୍ୟୁ ହୋଇଥିଲା। କୋକେନ ନିଶାସକ୍ତ ଥିବା ଅବସ୍ଥାରେ ମୃତ୍ୟୁ ହୋଇପାରେ। କୋକେନ ସ‌ହିତ ଲେଭାମିସୋଲ ଗ୍ରହଣ କରୁଥିଲେ ଶ୍ୱେତ ରକ୍ତକଣିକା ପରିମାଣ କମିଯାଏ ଏବଂ ଭାସ୍କୁଲାଇଟିସ ରୋଗ ହୋଇପାରେ ।
ନମିତା ଦୁବେ ଜଣେ ଭାରତୀୟ ଅଭିନେତ୍ରୀ ଯିଏକି ସୋନି ଟିଭିରେ ପ୍ରସାରିତ ଧାରାବାହିକ ବଡ଼େ ଭୈୟା କି ଦୁଲହନିଆ ଏବଂ କଲର୍ସ ଟିଭିରେ ପ୍ରସାରିତ ବେପାନ୍ନାଃରେ ପୂଜା ହୁଡା ଭୂମିକାରେ ଅଭିନୟ ପାଇଁ ଜଣାଶୁଣା ।
ସୂର୍ଯ୍ୟକାନ୍ତ ବେଳାଭୂମି, ଭାରତୀୟ ରାଜ୍ୟ ଆନ୍ଧ୍ରପ୍ରଦେଶର ଗୁନ୍ତୁର ଜିଲ୍ଲାର ବାପଟିଲା ସହରରୁ 8 କିଲୋମିଟର ଦୂରରେ ଅବସ୍ଥିତ । ଶାନ୍ତ ପରିବେଶ ମଧ୍ୟରେ ବଙ୍ଗୋପସାଗର କୁଳରେ ଥିବା ଏହି ବେଳାଭୂମିର ସୌନର୍ଜ୍ୟ ଉପଭୋଗ କରିବାକୁ ବହୁ ସଂଖ୍ୟାରେ ପର୍ଯ୍ୟଟକ ଆସିଥାନ୍ତି । ସେମାନଙ୍କ ସୁବିଧା ପାଇଁ ଆନ୍ଧ୍ରପ୍ରଦେଶ ପର୍ଯ୍ୟଟନ ବିଭାଗ ତରଫରୁ ବେଳାଭୂମିରେ କେତେକ ଆରାମଦାୟକ କୁଟୀର ନିର୍ମାଣ କରାଯାଇଛି । ଏଠାରେ ଉନ୍ନତ ମାନର ରେଷ୍ଟୁରାଣ୍ଟ ମଧ୍ୟ ରହିଛି । ପର୍ଯ୍ୟଟକମାନେ ସେଠାରେ ରହି ପ୍ରଭାତରେ ଉଦୀୟମାନ ସୂର୍ଯ୍ୟର ସୋଭା ଉପଭୋଗ କରି ପାରନ୍ତି ।
ସମ୍ବଲପୁରୀ ନାଚ ମୁଖ୍ୟତ ଓଡ଼ିଶାର ପଶ୍ଚିମାଞ୍ଚଳରେ ଆଦୃତ ଏକ ଲୋକ ନୃତ୍ୟ । ସେହି ଅଞ୍ଚଳରେ ବାସ କରୁଥିବା ଆଦିବାସୀ ତଥା ଅନ୍ୟ ସମ୍ପ୍ରଦାୟର ଲୋକମାନେ ପୂଜା ପାର୍ବଣ ଓ ଅନ୍ୟ ମେଳା ମଉଛବରେ ଏହି ନାଚ କରିଥାନ୍ତି । ବିଶେଷ ଭାବେ ଏହି ନାଚ ଶୈଳୀରେ ଦେହ ଓ ମୁଖର ବିଭିନ୍ନ ଭଙ୍ଗୀ ଉପରେ ଗୁରୁତ୍ୱ ଦିଆ ହୋଇଥାଏ । ଜଙ୍ଗଲରେ ବସବାସ କରୁଥିବା ଆଦିବାସୀମାନେ ସାଧାରଣତ ଜହ୍ନରାତିରେ ମୁକ୍ତଭାବେ ଏହା ପ୍ରଦର୍ଶନ କରିଥାନ୍ତି ।
ପି .ଏମ . ଶ୍ରୀନିଭାସନ  ( ୧୯୧୯-୧୯୮୩) , ଯିଏ  " ଶିଳ୍ପୀ "  ନାମ ଗ୍ରହଣ କରିଥିଲେ , ଜଣେ ତାମିଲ ଚିତ୍ରକର । ସେ ତାମିଲ କଳା ଓ ସ୍ଥପତ୍ୟର ରେଖା ଚିତ୍ରାଙ୍କନ ସବୁ ଆନନ୍ଦ ଭିକାତନ ମେଗାଜିନ ଦେଇ ପ୍ରସିଦ୍ଧି ଅର୍ଜନ କରିଥିଲେ । ସେ ତାମିଲନାଡୁ ରାଜ୍ୟରେ ଜଣେ ସର୍ବାଧିକ ଲୋକପ୍ରିୟ ବ୍ୟକ୍ତି ଥିଲେ । ଜୀବନୀ ଓ ଜୀବିକା ଶ୍ରୀନିଭାସନ ପ୍ରଥମେ ମାଦ୍ରାସ ସ୍କୁଲ ଅଫ ଆର୍ଟସରେ ଶିକ୍ଷା ପ୍ରାପ୍ତ ହେଇ ପରେ ଚେନ୍ନଇସ୍ଥିତ ସରକାରୀ ସୂକ୍ଷ୍ମ କଳା ମହାବିଦ୍ୟାଳୟ ସେ କାଳି ଓ କଲମଦ୍ୱାରା ଅଙ୍କନରେ ଦକ୍ଷ୍ୟତା ହାସଲ କରିଥିଲେ । . ଆନନ୍ଦ ଭିକାତନ ମେଗାଜିନରେ ଶ୍ରୀନିଭାସନ ରାଜନୈତିକ ଓ ସାମାଜିକ ବିଷୟବସ୍ତୁକୁ ନେଇ ଅଙ୍କନ ମାନ ପ୍ରକାଶ କରୁଥିଲେ । ତତ୍କାଳୀନ ବରିଷ୍ଠ ଚିତ୍ରକାର ମାଳୀଙ୍କ ତତ୍ତ୍ୱାବଧାନରେ ସେ ଅଙ୍କନ କରୁଥିଲେ ଓ ମାଳୀ ହିଁ ତାଙ୍କୁ  " ଶିଳ୍ପୀ"  ନାମ ଦେଇଥିଲେ । ସେ ନିଜେ ଜଣେ ନିଷ୍ଠାପର ଭକ୍ତ ହେଇଥିବାରୁ ହିନ୍ଦୁ ମନ୍ଦିର ତଥା ଦେବାଦେବୀଙ୍କ ଚିତ୍ର ଅଙ୍କନରେ ଖୁବ ମନ ଦଉଥିଲେ । ସେ  'ଆନନ୍ଦ ଭିକାତନ '  ମେଗାଜିନ ପାଇଁ ୧୯୪୫ରୁ ୧୯୬୭ ଯାଏ କର୍ଜୟା କଳା ପରେ ଭବନ  'ଙ୍କ ପତ୍ରିକା , କଳାଇ ମାଗଳ , ଥିନାମଣି କାଠିର , ଅମୁଥୁସୁରଭି ଆଦି ପ୍ରକାଶନରେ କାର୍ଯ୍ୟ କରିଥିଲେ ଓ ପରେ ଜଣା ଶୁଣା ଚିତ୍ରକର ପଦ୍ମଭାଷନଙ୍କୁ ସେ ଦିଗଦର୍ଶନ ଦେଇଥିଲେ । ଦକ୍ଷିଣ ଭାରତର ସମସ୍ତ ପ୍ରାଚୀନ ମନ୍ଦିରମାନଙ୍କୁ ସେ ଭ୍ରମଣ କରି ସେଠାରେ ଥିବା ପ୍ରାଚୀନ କଳାକୃତି ମାନଙ୍କୁ ଅନୁଧ୍ୟାନ କରିଥିଲେ । ସେଠାରେ ସେ ରାତ୍ର କାଳରେ ମନ୍ଦିର ଖାଲି ହେଲା ପରେ ବସି ମନ୍ଦିରର ଭାସ୍କାର୍ଜୀର ପ୍ରତିକୃତି ଅଙ୍କନ କରୁଥିଲେ । ସେ ତାଙ୍କର ଅଙ୍କନ ସବୁ ଜରିଆରେ ତାଙ୍କର ପ୍ରଶଂଶକ ମାନଙ୍କୁ ମନ୍ଦିର ଗାତ୍ରାରେ ଥିବା ସୁନ୍ଦର କଳାକୁ ପ୍ରଦର୍ଶନ କରାଉଥିଲେ । ସେ ଦେବାଦେବୀଙ୍କ ପ୍ରତିକୃତିରେ ଥିବା ଅଳଙ୍କାର ସବୁକୁ ମଧ୍ୟ ନିଖୁଣ ଭାବରେ ଅଙ୍କନ ଚିତ୍ରରେ ସ୍ଥାନିତ କରୁଥିଲେ । ଭକ୍ତମାନେ ତାଙ୍କର ଅଙ୍କିତା ଚିତ୍ରକୁ ସେମାନଙ୍କ ପ୍ରାର୍ଥନା ଗୃହରେ ରଖି ପୂଜା ମଧ୍ୟ କରୁଥିବାର ଦେଖା ଯାଇଥାଏ ।
ଭଗବାନ ଜୟସିଂହ  (ଜନ୍ମ ୧ ଡିସେମ୍ବର ୧୯୫୨) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ କବି ଓ ସମାଲୋଚକ  । ସେ ଉଭୟ ଓଡ଼ିଆ ଓ ଇଂରାଜୀ ଭାଷାରେ ଲେଖନ୍ତି । ଓଡ଼ିଆରେ ତାଙ୍କର ୭ଟି ଓ ଇଂରାଜୀରେ ୫ଟି କବିତା ସଂକଳନ ପ୍ରକାଶ ପାଇଛି । ବୃତ୍ତିରେ ସେ ଜଣେ ଶିକ୍ଷାବିତ । ୨୦୧୬ ବର୍ଷ ପାଇଁ ସେ ନିଜ କବିତା ପୁସ୍ତକ ଫେରନ୍ତି ଘର ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ ।